qundao/data-zh-poetry huggingface dataset:
题李唐江山烟雨图
作者：王逢
朝代：明
体裁：七言绝句

烟雨楼台晻霭间，画图浑是浙江山。中原板荡谁回首？只有春随北雁还。
题柯博士敬仲宫词后
作者：王逢
朝代：明
体裁：七言绝句

帝作奎章儗石渠，花明长日幸銮舆。丹丘词气凌司马，封禅何如谏猎书。
题沈氏别墅
作者：王逢
朝代：明
体裁：五言律诗

小筑洄溏上，春阴水暂寒。柳遮莲叶艇，花碍竹皮冠。生理寻常足，閒心一寸宽。知予厌奔走，绝口不言官。
题泖塔时主僧贤如愚不在
作者：王逢
朝代：明
体裁：七言律诗

何年窣堵耸奇观，势若蛟龙上纠盘。秦县赭衣沦鬼国，梵家宝藏压惊湍。野瞻雨黑重灯夜，天卧空青一镜寒。欲买扁舟占渔户，老缘无力候衡官。
题烈女庙
作者：王逢
朝代：明
体裁：七言排律

遗庙湖阴四百年，斑斑江竹映婵娟。鱼龙水落萑蒲外，鸡犬村成檿柘边。不待清名垂女史，尚存贞魄降神弦。君王社稷今焉在，伏腊粢盛自俨然。帷箔夜凉临月榻，佩环晨响起云軿。湘灵鼓瑟虞风盛，蔡琰闻笳汉鼎迁。嗟彼生还羞故国，何如死节报皇天。明妆靓服黄尘里，重为伤时涕泗涟。
题焦白圻画其父奉礼府君夜直诗意图
作者：王逢
朝代：明
体裁：七言绝句

露湿金茎月转西，披香太液净无泥。梨云散尽千官影，独见桐花小凤栖。
题留侯小像
作者：王逢
朝代：明
体裁：古风

汉高三尺剑，子房三寸舌。刚柔两相济，秦降楚随灭。君不见乾坤狡兔飞鸟秋，脱使子房无世仇，箕栖颍饮老则休。
题董良用征士释耕所
作者：王逢
朝代：明
体裁：七言律诗

百亩私田十尺庐，释耕为乐野人如。陇牛瀼卧春犁后，水鸟低飞午馌余。殷丧蕨薇元可食，秦炎种树独存书。老予拟就庞公隐，岁暮相看两鬓疏。
题蔡琰还汉图
作者：王逢
朝代：明
体裁：古风

铜台春深边草绿，琰因名父千金赎。残生既免毡裘鬼，哀衷莫尽芦笳曲。旧时汉妆慵复理，感义怀惭归董祀。入朝好语乱世雄，贱妾不为天地容，尔其忠事山阳公。
题虎树亭
作者：王逢
朝代：明
体裁：五言律诗

舟泊东西客，诗招大小青。山高白月堕，草偃黑风腥。植物钟英爽，精蓝被宠灵。凉阴慎剪伐，留护石函经。
题赵善长为李原复所画山水
作者：王逢
朝代：明

日光青寒杀气白，山童林髡水缩脉。城舂堕指[扌朱}送馁，莽苍坤舆大宵宅。齐东赵原吴下客，辞荣养母韩康伯。酒狂忽忆雍熙时，画法荆关海岳窄。魁峰杰岭大将颜，秀厓峭壁仙卿班。云岚滃勃嵩华表，石栈荦确崤函间。翚飞楼阁深翠隐，兽群远迹人烟近。一瀑天垂雪练绅，万松花落黄金粉。森萝翳槲杳莫尽，若闻行歌采芝菌。旁观众攫攘，妙洒独心苦。神工精会合，鬼物毛竦竖。烓爨扁舟露沙溆，磨轮新坊俯场圃。雌伏鸡窠悬在梁，磬折田翁饲其牯。土膏不假酥雨润，帘脚似逐东风顺。贡联包匦旅裹粮，驴驱马驮力角奋。怛然阁笔泪满腮，龙虎虚卧滦阳台。累朝德泽百年运，短褐老去江南哀。我诗题罢春泼眼，又见他乡鸿雁回。
题赵善长为李原复所画山水
作者：王逢
朝代：明
体裁：古风

日光青寒杀气白，山童林髡水缩脉。城舂堕指㧣送馁，莽苍坤舆大宵宅。齐东赵原吴下客，辞荣养母韩康伯。酒狂忽忆雍熙时，画法荆关海岳窄。魁峰杰岭大将颜，秀厓峭壁仙卿班。云岚滃勃嵩华表，石栈荦确崤函间。翚飞楼阁深翠隐，兽群远迹人烟近。一瀑天垂雪练绅，万松花落黄金粉。森萝翳槲杳莫尽，若闻行歌采芝菌。旁观众攫攘，妙洒独心苦。神工精会合，鬼物毛竦竖。烓爨扁舟露沙溆，磨轮新坊俯场圃。雌伏鸡窠悬在梁，磬折田翁饲其牯。土膏不假酥雨润，帘脚似逐东风顺。贡联包匦旅裹粮，驴驱马驮力角奋。怛然阁笔泪满腮，龙虎虚卧滦阳台。累朝德泽百年运，短褐老去江南哀。我诗题罢春泼眼，又见他乡鸿雁回。
题马洲书院
作者：王逢
朝代：明
体裁：五言排律

蝌斗秦皆废，灵光鲁独存。豆笾漂海国，丹雘暗淮村。苔藓花侵础，蒲芦叶拥门。青春深雾潦，白日老乾坤。德化三王并，威仪百代尊。郊麟初隐遁，野兕遂崩奔。先辈俱冥漠，诸生罢讲论。断编尘树冷，遗像网虫昏。尽变衣冠俗，终归礼义源。江南游学士，瞻拜敢忘言。
马头曲
作者：王逢
朝代：明

和戎汉明妃，亡吴越西子。鬼妾赐元臣，孰受卢弓矢。前时楚襄梦，今夕伶玄妾。琼断蓝桥浆，红流御沟叶。
马头曲·其一
作者：王逢
朝代：明
体裁：五言绝句

和戎汉明妃，亡吴越西子。鬼妾赐元臣，孰受卢弓矢。
马头曲·其二
作者：王逢
朝代：明
体裁：五言绝句

前时楚襄梦，今夕伶玄妾。琼断蓝桥浆，红流御沟叶。
和人无题二首·其一
作者：王逢元
朝代：明
体裁：七言律诗

晴绽东墙杏子红，露漙南内牡丹丛。承恩未必因词客，捐宠何劳怨画工。独听远鸡啼晓月，几随孤雁领春风。琐窗寂寂眠初定，梦见笙歌在别宫。
和人无题二首·其一
作者：王逢元
朝代：明

晴绽东墙杏子红，露漙南内牡丹承。丛恩未必因词客，捐宠何劳怨画工。独听远鸡啼晓月，几随孤燕领春风。琐窗寂寂眠初定，梦见笙歌在别宫。
和人无题二首·其二
作者：王逢元
朝代：明

两日闲心梦里宽，一春花事雨中残。垂杨不解青丝结，明月先亏白玉盘。琴调思长和泪鼓，镜铜衰尽带愁看。频过女伴颠狂甚，故着罗裙刺合欢。
对酒
作者：王逢元
朝代：明

抱病逢春亦暂欢，芳时对客更加餐。即看乳燕双双入，无那飞花片片残。潦倒不忘桃叶句，萧闲应恋竹皮冠。莫论往昔清狂事，且醉荒亭苜蓿盘。
泛舟
作者：王逢元
朝代：明

五月浪平江可怜，诸公容与共楼船。得随庄叟逍遥兴，来醉襄王玳瑁筵。紫袖不离垂柳下，青山只在把杯前。君看走马长安道，此日飞尘正满颠。
南徐暮泊登江上楼
作者：王逢年
朝代：明

烟波如眺武昌楼，宿鹭遥疑鹦鹉洲。把酒江山遗事在，侧身天地此生浮。中流落照金陵绕，断垒空城铁瓮秋。亦是湘南哀郢客，兵戈垂老未归舟。
夏日草堂漫兴
作者：王逢年
朝代：明

闲庭碧梧澄素阴，南山结庐幽意深。将浣未浣溪畔女，欲鸣不鸣枝上禽。临觞坐啸还咄咄，岸帻远望何森森。黄云澹荡落日冥，一派菱歌烟水浔。
夜行郎二首拟古乐府寄所思
作者：王逢年
朝代：明

长寄相思明月楼，夜行郎在海西头。月光若共郎行远，那得当窗照妾愁。昔看明月不如郎，同照菱花伴晓妆。别后郎情宁似月，瑶阶随影度孤房。
夜行郎二首拟古乐府寄所思·其一
作者：王逢年
朝代：明

长寄相思明月楼，夜行郎在海西头。月光若共郎行远，那得当窗照妾愁。
夜行郎二首拟古乐府寄所思·其二
作者：王逢年
朝代：明

昔看明月不如郎，同照菱花伴晓妆。别后郎情宁似月，瑶阶随影度孤房。
情诗
作者：王逢年
朝代：明

美人临高楼，青蛾眄来久。何许系相思，一带横塘柳。横塘柳初齐，梁燕筑巢栖。双双飞不去，莫蹴柳花迷。柳花拂罗袖，脉脉销清昼。离恨几回肠，独援瑶琴奏。瑶琴奏还歇，燕掠楼中月。似梦昭阳宫，心将露苔结。
折杨柳
作者：王逢年
朝代：明

边楼夜笛吹霜月，玉门杨柳边人折。长条短条系相思，故园东风莺啭枝。鸳鸯机上肠应断，绿满天涯人未归。
梅花落
作者：王逢年
朝代：明

朔风凄凄洮水阴，羌声半咽清夜沉。征人陇头寄春心，月寒落尽关山深。少妇相思搅离色，梦惊鸡塞秦云白。
汉宫篇
作者：王逢年
朝代：明

云蟠象魏接长杨，日拥龙颜坐未央。吾道欲兴周礼乐，圣朝空老汉文章。九重推毂边人泪，杂佩分花辇路香。谁荐《子虚》金马外，汾阴春雨夜苍苍。
海上岁朝
作者：王逢年
朝代：明

海国春初转，还开腊社筵。世情回旧历，衰病入新年。往事鸡声尽，闲愁柳色偏。从兹复朝暮，苏晋浪逃禅。
海上岁朝作
作者：王逢年
朝代：明

落魄平生误计然，春归无恙杖藜边。梅花雪坞留残腊，泽国砧声带旧年。沧海鱼丽空战舰，乌衣燕子过烽烟。五陵冠佩追趋日，野老如持汉节偏。
登瓜州酒楼留别
作者：王逢年
朝代：明

枫树清霜恋客杯，日高京口曙烟开。帆飞细逐通州下，江影青浮北固来。击楫关心鸿不到，登楼何事角频哀。秋风黄叶平原里，此去遥应首重回。
秋晓闻鸿
作者：王逢年
朝代：明

斗转砧稀秋夜阑，朔云遥度雁声寒。梦回旅馆灯初落，书寄衡阳叶正残。隐隐断行迷极浦，苍苍斜月带长安。湘南塞北关情远，人倚青楼几处看。
筑楚门枝巢隐居
作者：王逢年
朝代：明

卜筑楚门下，一巢聊自栖。夜同蝉沐露，春与燕分泥。秦苑楼台没，吴宫日月低。浮生已残梦，何事落磻溪。
蓟门城楼玩月
作者：王逢年
朝代：明

黄尘向晚蓟门深，白石行歌无好音。万里登楼今夜月，三秋落木半河砧。山空嬴女吹箫泪，天远梁鸿去国心。世路不如依漂母，且投书剑钓淮阴。
虎山桥问渡入五湖
作者：王逢年
朝代：明

野水平芜霸迹消，苍茫万顷乱飞涛。参差三弄醉远客，七十二峰迎画桡。细雨鸠鸣玄墓树，夕阳僧过虎山桥。武陵源口秦人路，莫向浮云问市朝。
送盛仲交还秣陵
作者：王逢年
朝代：明

盛生东出关，白下桃花满。相逢南阳田，目寄孤云远。君归江国正鸣鸠，草绿空矶燕子愁。与尔期登雨花阁，六朝何处楚江流。
金陵咏怀
作者：王逢年
朝代：明

奕奕钟山紫气开，壮游弹铗凤皇台。上林曙色迎黄鸟，古殿晴阴锁绿苔。驰道久虚清跸度，近臣犹似早朝回。当年定鼎尊临日，玉帛曾闻万国来。
题宋高宗荔支图
作者：王逵
朝代：明
体裁：七言绝句

晏坐深宫写荔支，建炎天步久艰危。江南风味真奇绝，莫遣当年北使知。
题宋高宗荔枝图三首·其一
作者：王逵
朝代：明
体裁：七言绝句

上皇西幸剑门时，远忆涪州贡荔枝。今日思陵图画里，两宫甘旨不胜悲。
题宋高宗荔枝图三首·其三
作者：王逵
朝代：明
体裁：七言绝句

五国城头归梦迟，炎风闽海驻旌旗。閒将荔子劳宸翰，知是天机出孝思。
题宋高宗荔枝图三首·其二
作者：王逵
朝代：明
体裁：七言绝句

画卷深宫写荔枝，建炎天步属艰危。江南风味真奇甚，莫遣当年北使知。
过旧居有感
作者：王道
朝代：明
体裁：七言绝句

破屋颓垣是几年，重来下马一悽然。丁宁好护门前柳，曾系诗人万里船。
望终南山
作者：王道纯
朝代：明
体裁：七言律诗

幽人书屋对南山，耸翠层峦霄汉间。正脉冥搜连华岳，分支遥想入峣关。也知紫阁真堪隐，更有丹砂可驻颜。拟向天门朝绛节，将无羽翰点仙班。
吕二山人自上党以诗见贻却寄
作者：王道行
朝代：明
体裁：七言律诗

山阴夜雪兴何如，客去遥天断雁书。曾许王生重结袜，未应梁苑倦驱车。林开丛桂香飘席，台倚千峰草结庐。迟尔凭高一杯酒，漫从张翰问鲈鱼。
征人妇
作者：王道通
朝代：明
体裁：七言律诗

离愁压黛老铅华，荡子从戎不到家。万里请缨随铁骑，十年横剑阻金沙。书封青锁春深泪，灯落红闺夜半花。正是断魂眠未得，绿槐风雨数声鸦。
日高曲
作者：王道通
朝代：明
体裁：乐府曲辞

日高风力健，花冻鸟声颤。短枕促更欹，重罗暖还恋。舒腕抱侬腰，回身对郎面。贪睡不成妆，朦胧落金钏。
雷殷殷
作者：王道通
朝代：明
体裁：乐府曲辞

雷殷殷兮天欲雨，郎之行兮在何许。开门南望断征旅，高山当涂下临渚，罴熊咆哮猩猩语。
马首
作者：王道通
朝代：明
体裁：七言绝句

马首冲烟健鹘飞，南山如画隔蔷薇。十年宝剑屠儿笑，猎得黄羊间道归。
仙人桥
作者：王遴
朝代：明
体裁：五言绝句

绝涧架危桥，不见仙人度。海上几时回，空使昔人慕。
大夫松
作者：王遴
朝代：明
体裁：五言绝句

帝子去不还，大夫空自立。日暮北风吹，时向沙丘泣。
日观峰
作者：王遴
朝代：明
体裁：五言绝句

荡漾涌金乌，岧峣破幽壤。愿将五夜观，天下同瞻仰。
汉封台
作者：王遴
朝代：明
体裁：古风

岱宗自古今，武帝空赫赫。鸾舆西入关，苔藓台中碧。
玉女池
作者：王遴
朝代：明
体裁：古风

生托黄帝室，道匹昊天妹。灵泉泻方池，恍惚鸣玉佩。
玉皇顶
作者：王遴
朝代：明
体裁：五言绝句

每苦落尘寰，无由脱尘网。绝顶遂攀跻，始知天地广。
白云洞
作者：王遴
朝代：明
体裁：五言绝句

造化钟灵窍，兹洞深几许。不见青鸾回，但见白云去。
赠杨公临刑诗
作者：王遴
朝代：明

仗节多臣子，从容就死难。忠怀吞瀚海，义气压衡山。魂断关河杳，名存草木香。丈夫无别泪，含笑赴云阳。
登横山小亭
作者：王遵道
朝代：明
体裁：五言律诗

峰岩高削壁，崖下小亭幽。仄径穿云入，清泉喷石流。万山环四面，一塔俯千秋。险堑应天设，登临壮胜游。
一秋
作者：王醇
朝代：明

一秋宛驰驷，志士感何深。随事涉虚境，与时销烈心。行惭窥止水，坐不耐疏林。系日方无策，仍伤老病侵。
不出
作者：王醇
朝代：明

将买溪西曲，几家梅树边。泛交思可畏，老骨望安眠。白业融诗性，青山迕世缘。弄云真不出，第未定何年。
不出
作者：王醇
朝代：明

将买谿西曲，几家梅树边。
泛交思可畏，老骨望安眠。
白业融诗性，青山迕世缘。
弄云真不出，第未定何年。
丰溪逢王灵运话旧
作者：王醇
朝代：明

自说握中镜，日禁繁恨加。颓年且风叶，昔境已冰花。哭子数回病，隔村几里家。羁栖今不远，步出巷门斜。
促织
作者：王醇
朝代：明

风露渐凄紧，家家促织声。墙根童夜伏，草际火低明。入手驯难得，当场怒不平。秋高见余勇，一忆度辽兵。
冬日客中送章结父
作者：王醇
朝代：明

一日几相见，岁阑翻远离。莫将归客意，说向旅人知。独雁追寒阵，枯桑语冻枝。板桥春水绿，忆照并行时。
决绝辞
作者：王醇
朝代：明

火灭不复然，泉出不归源。君心既已死，捐玦向平川。由来负心人，头上无青天。
吴门送刘元博游楚
作者：王醇
朝代：明

芹芽相浅江渌深，江南画船载楚心。因君余梦瓜州渡，期君水宿梦相遇。梁间敝笋江底鱼，三年意密见面疏。写与苦歌伴千里，峡夜啼猿疑在纸。
哭黄元干墓
作者：王醇
朝代：明

下马凉风吹墓村，昔离谁谓隔重原。转因宿草泪犹下，谁种寒松阴渐繁。长夜何年归远骨，深山片月主游魂。可怜香阁啼红妾，销尽桃花满镜痕。
城隅
作者：王醇
朝代：明

城隅极秋目，暝色又闲津。无树不归鸟，好山皆属人。游应似湖冷，诗且送愁新。去土终非策，男儿愧有身。
夜同曹野臣宿西清馆
作者：王醇
朝代：明

夕烟如雨滃山脚，烟际园林隔层幕。遥灯一点透微红，正月花枝闪萤爝。路穷石子横塘角，小门轻响迸鱼钥。纸帏絮被重重阁，新诗搅思眠难着。十载清颜梦中索，此宵是梦翻愁觉。
季远赠衲衣
作者：王醇
朝代：明

预关风雪念，赠暖到岩阿。独匹成繁指，千针卷密波。受因身尚在，曳称寺频过。顾影俄临水，兹时只发多。
客居
作者：王醇
朝代：明

斯世尽浮客，一城聊寄身。饮须求似我，炊自不因人。草色闭门老，菰香离水新。几圆松际月，居此未知邻。
寄吴社二三诗僧
作者：王醇
朝代：明

花坛仙梵毕，拂石坐秋吟。语到新方止，思于静始沉。江烟寒入寺，野吹夕疏林。此际伤离急，云山落远心。
寄李达生太守守巨津（郡为笮国，属土官，凡郡守皆住省城，不之任）
作者：王醇
朝代：明

笮蛮遮在碧烟丛，浪说车间已画熊。官舍转离孤郡远，家书常隔一年通。酱分篓叶香消瘴，布纳桐花软贴风。乡思偶停时出郭，闲看调象乱山中。
寒夜宿程彦中山房
作者：王醇
朝代：明

计时方一见，一语一情生。孤墅遂成趣，寒山非独清。众烟沉夜色，空雨定人声。眠忆未眠处，梦中携手行。
寺居答陆无从先生六韵
作者：王醇
朝代：明

还乡亦是客，栖寺宛如僧。麦饭邀孤磬，花龛忏一灯。夜寒分白氎，月好借青藤。病起惟嫌雨，心清似结冰。所思穷巷隔，相望乱愁凝。几日东林下，秋风落叶层。
山中废宅见古琴
作者：王醇
朝代：明

废宅何遗此，终年掩暗尘。弦残空抱响，谷冷未逢人。余趣思纤指，全身总剩薪。转虞归俗士，沉没任山春。
广陵感事怀张异度
作者：王醇
朝代：明

江介烟霜入，孤舟悔泊时。违心不敢说，别汝益相思。世乱生为误，身贫病易欺。忧如衣未浣，何以寄将知。
延季居士种花诗
作者：王醇
朝代：明

谁能了空意，因示数枝春。色但随根现，花聊过眼新。护香栽刺遍，界绿委泉匀。岂必来游者，方为借玩人。
开元寺送朗道人祝发庐山
作者：王醇
朝代：明

芳草萋迷闭曲房，竹床芸帙一灯光。常悲逝水因除发，偶看浮云遂别乡。烟月待吟开远岸，江妃闻梵礼孤航。净心好过东林寺，寻向莲花印旧香。
微月照疏雨
作者：王醇
朝代：明

月痕云半覃，窥雨在檐端。疏影成丝辨，微光裹湿看。斜明风乍侧，分映露初漙。灭烛山楼夜，幽生几曲栏。
忆
作者：王醇
朝代：明

前期知己绝，犹待碧江濆。往事不可忆，微恩何足云。人宁如旧燕，心忽化浮云。莫上花西阁，檐间有夕曛。
悼星上人
作者：王醇
朝代：明

乍逢伤永别，交惜在逢前。肢弱易为病，心灵翻损年。缘随一念了，诗到几乡传。孤塔寒花外，莺声愁暝烟。
慰林羽仲
作者：王醇
朝代：明

几日摇乡思，孤灯梦海涯。久离惊得信，垂老哭无家。暗恨烦支骨，余心冷到花。黄昏邻寺树，未敢听慈鸦。
文文起掩关药圃却寄
作者：王醇
朝代：明

短墙傍市锁烟鬟，孤客凝思罨画间。飞梦不曾离一郭，传书翻似隔重山。世尘恼眼聊思净，花事关心恐未闲。小簟疏窗留醉后，几虚清月照池湾。
新秋夜坐
作者：王醇
朝代：明

水烟凉独夜，坐惜几家眠。僧阁掩深际，磬声生悄然。竹归人意净，萤漾壁光圆。乡国方邻乱，幽心忽易迁。
无闻上人许留栖吴门不果送之还山复订春期
作者：王醇
朝代：明

若未曾期住，虽离岂怨深。定知孤寺语，那入向山心。窗烛思前影，江寒念晚阴。成言不可倚，况复望春林。
日珥录五首
作者：王醇
朝代：明

连环双珥夹晴日，左右生戟气青赤。岂惟兵甲生外夷，百殃之本众乱基。前月黄霾泰山侧，青龙吐火烟光黑。去年御沟流血波，天鼓满空挝海鼍。又看彗星扫空百余丈，彻夜光芒侵斗象。辽东军民半陷胡，天复示变胡为乎。狼烟夜照大安戍，胡儿夜缚将军去。骏马默金晓赎归，正阳门底捷书飞。清水照面不照背，分旄使臣日似醉。番兵时入如向家，杯水讵救薪一车。幕府覃覃隐奸士，受金泄出天朝事。铁岭将军载辎重，避胡入关妻子共。先议和戎乏远猷，蜡书暗约杀杜刘。经略潜谋玉帐底，四帅北征撒回李。穷荒深入绝援师，六万汉军空战死。于戏！众关那及鸦骨关，六师魂返李生还。不知庙堂迩何议，代李者谁是其弟。戈船健儿不习马，兵气无能震屋瓦。羽书调入白狼川，去伤此日归何年。南人膏血溅北虏，饷金百万消如土。兵马空多深未策，封章徒乞内帑金。绯袍昔走金山寺，拳石焉能著多骑。蛮女新兵簇塞云，成功或在娘子军。牛毛寨头屯虏营，朝鲜请援诣汉京。已丧义军荒碛里，难保鸭绿一泓水。危今因我危，死昔因我死。将赫斯怒安远邦，当为犄角守镇江。君不见金台什前车覆，事到噬脐将安咎。
日珥录五首·其一
作者：王醇
朝代：明

连环双珥夹晴日，左右生戟气青赤。岂惟兵甲生外夷，百殃之本众乱基。前月黄霾泰山侧，青龙吐火烟光黑。去年御沟流血波，天鼓满空挝海鼍。又看彗星扫空百余丈，彻夜光芒侵斗象。辽东军民半陷胡，天复示变胡为乎。
日珥录五首·其三
作者：王醇
朝代：明

铁岭将军载辎重，避胡入关妻子共。先议和戎乏远猷，蜡书暗约杀杜刘。经略潜谋玉帐底，四帅北征撒回李。穷荒深入绝援师，六万汉军空战死。于戏！众关那及鸦骨关，六师魂返李生还。不知庙堂迩何议，代李者谁是其弟。
日珥录五首·其二
作者：王醇
朝代：明

狼烟夜照大安戍，胡儿夜缚将军去。骏马默金晓赎归，正阳门底捷书飞。清水照面不照背，分旄使臣日似醉。番兵时入如向家，杯水讵救薪一车。幕府覃覃隐奸士，受金泄出天朝事。
日珥录五首·其五
作者：王醇
朝代：明

牛毛寨头屯虏营，朝鲜请援诣汉京。已丧义军荒碛里，难保鸭绿一泓水。危今因我危，死昔因我死。将赫斯怒安远邦，当为犄角守镇江。君不见金台什前车覆，事到噬脐将安咎。
日珥录五首·其四
作者：王醇
朝代：明

戈船健儿不习马，兵气无能震屋瓦。羽书调入白狼川，去伤此日归何年。南人膏血溅北虏，饷金百万消如土。兵马空多深未策，封章徒乞内帑金。绯袍昔走金山寺，拳石焉能著多骑。蛮女新兵簇塞云，成功或在娘子军。
早秋客舍忆故山
作者：王醇
朝代：明

何处非如寄，一山安足云。秋来倚林阁，日看度江云。客况层苔老，疑心杂响闻。遥知溪墅月，坐少一人分。
昔园
作者：王醇
朝代：明

伤心履迹断，园在主何人。池水将憎影，山花懒茜春。孤眠难语众，旧客反成新。怅此维鸠意，聊支衰暮身。
春林欲雨
作者：王醇
朝代：明

长林气忽暗，势欲夺晴春。愁动初芳色，知先老病身。闲居成短昼，空阁倍寒人。碍我听鹂出，野{酉刍}香漫新。
春林欲雨
作者：王醇
朝代：明
体裁：五言律诗

长林气忽暗，势欲夺晴春。愁动初芳色，知先老病身。闲居成短昼，空阁倍寒人。碍我听鹂出，野■香漫新。
晓出田间
作者：王醇
朝代：明

香稻欲辞野，村家无整眠。鸡难动高树，人影乱秋田。残火犹照屋，清歌时隔烟。东溪旧业废，凝思在驴鞯。
松下
作者：王醇
朝代：明

莫言斯坐易，虽我亦来稀。野色不相忌，人颜安可依。鼠惊寒吹落，樵束乱青归。根下沉眠者，方知生世非。
桃花阡·南阡桃花花丛丛，花枝晓动阴蒙蒙
作者：王醇
朝代：明

溪西碎锦飘溪东，绿波不绿红映红。天掷彩云堕花下，一抔香泥封艳冶。子规愁春哭春野，血和情泪胭脂泻。前春醉花金屈卮，桃花羞杀葳蕤枝。金镜永绝明月姿，花阡无主酹者谁。何须乱眼花如许，遍觅芳魂无处所。阴风拂林狐狸语，伤心归去桃花雨。
残漏
作者：王醇
朝代：明

层户昨已闭，丁丁何到兹。最难酒醒际，正在烛残时。斜月不肯落，远风非与期。东征几家妇，惜梦有余思。
毕仲明侍御邀集西清馆听文儿歌
作者：王醇
朝代：明

平波削玉天倒明，绿绡轻绉凉醾生。芙蓉千尺回绣楹，一枝含艳忽有声。圆珠沥沥溜盘走，不断柔烟醉春柳。点点鸣泉滴暗冰，微啼征妇背红灯。林间轻籁时能止，斑竹鸾弦几回死。蜡花半剪夜色遥，况复霞凝酒晕娇。欲邀眼笑心先荡，得近衣香魂已销。此际心魂余几许，不知离却寒塘渚。且向花龛忏有情，高楼睡掩秋山雨。
湖园访王修微
作者：王醇
朝代：明

栖寂将疏客，犹令秀句传。见能深道想，交或在诗缘。湖水别成态，山花休浪妍。净心何所印，临镜绿窗前。
病
作者：王醇
朝代：明

筇影虽离户，无能落近邻。多眠常废昼，如醉暗销春。面改翻疑镜，衣宽似借人。未从空际得，莫叹有兹身。
秋夜次栝斋中坐雨
作者：王醇
朝代：明

群岫掩朝翠，预知风雨生。虽妨寻寺约，稍减应人行。懒竹沉秋态，遥舂裹夕声。冷烟飞入户，为戒客衣轻。
秋夜酒家所思
作者：王醇
朝代：明

堤馆能留醉，当垆艳似花。秋槽分滴酒，夜火映捞虾。风寂山犹响，江清月自华。所思隔烟水，离恨起蒹葭。
秋林闲坐寄山僧
作者：王醇
朝代：明

秋晖荡夕痕，秋意到林根。坐实有深入，静犹多一言。驰波忽似住，落叶不成喧。野衲可知此，空山应闭门。
秋水开士归自南海
作者：王醇
朝代：明

春洋归似梦，未见奈思何。险向闻方半，忧非到始多。薄衫寒远雨，旅色带余波。莫叩南询意，灵山肯漫过。
答王亦房病中见送北归
作者：王醇
朝代：明

远别惜多病，一帆停浦沙。翻令倍含戚，不减昔离家。江路积梅雨，客衣生藓花。后期淮水曲，莫使怨蒹葭。
舟夜闻络纬
作者：王醇
朝代：明

渐伤空杼轴，为响亦徒然。汝力虽无惜，客衣曾未全。残灯孤舫思，秋草半江烟。独不关心者，篙师正倦眠。
芦
作者：王醇
朝代：明

昨夜边鸿栖几行，练花十里截回塘。西风横水自秋色，明月照汀分冷光。远送繁声满江店，时吹乱雪在渔航。南兵正戍辽河畔，卷叶愁听虏曲长。
花溪春暮
作者：王醇
朝代：明

苍苍烟屿西，掩阁卧花溪。春不邀愁去，莺来搅梦啼。他乡三月病，新绿几枝齐。捣药茅檐下，空林日又低。
虎丘山后访张叔维
作者：王醇
朝代：明

磴杪见山尽，入迷烟构重。非寻独栖客，不度一层峰。春望属闲野，幽心宜远钟。还期投宿夜，月出寺门松。
西村雪中寄程凝之
作者：王醇
朝代：明

频枉相寻屟，能怜客未安。不令筇影独，翻隔雪花寒。无梦将欢续，何忧比序阑。近情难寄与，君向出游看。
见落叶
作者：王醇
朝代：明

朝来见落叶，因愧向林行。飞鸟不无意，何人非有生。枝容昨夜月，秋减一村声。转禁樵童入，留兹长道情。
访屠瑞之
作者：王醇
朝代：明

园桑蔼霁晖，戴胜贴枝飞。隔水客来少，到门人语稀。趁船时一出，中酒昨方归。欲见独栖意，短檐横翠微。
赠林羽仲
作者：王醇
朝代：明

业废归无定，年衰见屡难。诗名半生过，客舍几移安。少已深边策，贫聊就幕官。西风剪江郭，犹有故人寒。
赠茅远士
作者：王醇
朝代：明

层阁澹阳景，落花深晏眠。起乘沙溆舸，或荡寺门烟。续醉夜归后，遣愁春梦先。时摹玉板帖，买茧作冰笺。
辽野战
作者：王醇
朝代：明

笳声先阵至，心剽半无闻。相视绝生色，满前皆死云。锋才没余响，鬼误是残军。奏草推元帅，能无悔所云。
过吴幼时别业
作者：王醇
朝代：明

岚里人家满，远栖人外闲。与君坐芳草，随意望南山。花气微风际，鱼苗新水间。苍苔见虎迹，未及夕阳还。
过月公故庐
作者：王醇
朝代：明

又向何尘内，随缘转性珠。自非趋寂灭，人妄见空无。野日山房掩，寒声雨叶枯。昔依松柄处，抆泪一灯孤。
送仰之上人之广陵
作者：王醇
朝代：明

春寒衲一层，片笠挂青藤。相别每怜客，不归何异僧。津遥投夕雨，波浅晕舟灯。欲倩传双泪，柴门到未曾。
逢病军人
作者：王醇
朝代：明

回望魂犹乱，归支病缓行。道傍将掩骨，塞外即前生。店主辞孤宿，军装付破城。便令身战死，序绩不知名。
逢黄改之归自辽难
作者：王醇
朝代：明

战后念弥甚，谁如脱虏尘。兹逢谓非汝，翻问在傍人。测变先群虑，全生又一身。死恩丈夫事，安肯逐降臣。
道中怀周元修
作者：王醇
朝代：明

正悲前度别，兹别更何安。黄叶水西路，晚风驴背寒。出常怜我独，聚反失冬残。渐逼他人面，天涯意所难。
集严道澈云松巢
作者：王醇
朝代：明

园径苍苍烟蔼间，画栏人度板桥湾。帘衣香罥春残絮，屋角青飞雨后山。松吹暗摇琴曲冷，池波深照客心闲。衔杯不使疏棂闭，巢湿红泥乳燕还。
雨集高君佐园亭同邓林宗张卿子
作者：王醇
朝代：明

妒花无可飞，晴不验斜晖。新水拓鱼界，乱烟层竹衣。病多如醉少，情密觉逢稀。语及贫交外，难窥人意非。
题马姬湘兰所画兰竹卷
作者：王醇
朝代：明

寒映秋芳数枝玉，冰绡宛是湘江曲。能使湘灵怆别魂，瑶瑟泠泠怨秋绿。霓裳奔月留难住，锦衾红烛生愁绪。墨花化作秦淮云，犹向妆楼日来去。
饷饥
作者：王醇
朝代：明

画饼饷饥人，安能克其虚。悬雨在半空，弗肯及涸渔。宁与悍儿处，莫与懦夫居。懦夫信不足，悍儿义有余。
赠幕史粹公罢政归钓鳌台
作者：王重师
朝代：明

秋风吹动越江蘋，鳌海初归解绶人。十载已承丹阙宠，一竿闲与白鸥邻。宦途久历怜腰折，烟水长耽乐性真。况有亭台遗址在，不妨萧散谢红尘。
三月三日鸳鸯湖
作者：王野
朝代：明
体裁：七言律诗

鸳鸯湖水树边斜，槜李城东坐白沙。三日风流仍郑俗，千秋修禊说王家。美人罗袜怜芳草，公子银罂惜落花。向夕轻桡回画舸，前洲新月傍残霞。
倚树
作者：王野
朝代：明
体裁：五言律诗

偶尔依芳树，跏趺迹绿苔。身忘群鸟近，坐久一花开。移影高还下，看人去复回。携书空置石，翻动任风来。
出郭访王叟园居
作者：王野
朝代：明
体裁：古风

遥想栖托佳，春霁引坦步。鸟深墙外闻，花隔鼻先悟。入门及宾馆，宛若下山路。葱茜清意满，简密几丛树。众草冗不芟，存为蠢动寓。草木遂本性，爱物见平素。人静池出鱼，屋衰梁饱蠹。壁苔如画山，天然卧游具。园叟齿逾耋，似鹤林间遇。内深冥真寄，外浅备礼数。恍惚异世人，相对心疑惧。虽疑且盘桓，啸歌日至暮。
出郭访王叟园居
作者：王野
朝代：明

遥想栖托佳，春霁引坦步。鸟深墙外闻，花隔鼻先悟。入门及宾馆，宛若下山路。葱蒨清意满，简密几丛树。众草冗不芟，存为蠢动寓。草木遂本性，爱物见平素。人静池出鱼，屋衰梁饱蠹。壁苔如画山，天然卧游具。园叟齿逾耋，似鹤林间遇。内深冥真寄，外浅备礼数。恍惚异世人，相对心疑惧。虽疑且盘桓，啸歌日至暮。
刘润州邀游甘露
作者：王野
朝代：明
体裁：五言律诗

曲阿偏雨露，北固绕烟霞。碧石临江险，青山背郭斜。六朝空燕麦，三月自莺花。回首俱愁思，孤云万里家。
宿空相庵
作者：王野
朝代：明
体裁：五言律诗

所嗟人世浅，托宿佛庵深。试看新生月，何如初发心。藤垂璎珞影，松作海潮音。明旦那能别，幽情已满林。
寄叔祖仲房
作者：王野
朝代：明
体裁：古风

燕赵归来二十春，重游吴楚白头新。如今海内无知己，到处江世哭故人。
山中隐者
作者：王野
朝代：明
体裁：五言律诗

野老自童稚，看君只旧容。清猿同啸月，玄鹤共巢松。灵药登岸采，神书裂壁逢。相寻不失路，仙鹿有行踪。
庭前坦步偶见岣山延伫以咏
作者：王野
朝代：明
体裁：五言律诗

偶怜山在目，浅立意悠然。落落泉舂石，层层树接天。半峰分夕照，众壑共秋烟。将谓迷来径，樵夫已过前。
征夫怨
作者：王野
朝代：明
体裁：七言绝句

黄云白草没燕山，百战空存两鬓斑。不识征夫三十万，几人生入玉门关。
柳枝词
作者：王野
朝代：明
体裁：词

江上春深万万枝，含枝带雨尽低垂。不知此物关何事，今古令人怨别离。
江口待友不至
作者：王野
朝代：明
体裁：五言律诗

愆期昧所适，江口独徘徊。看桥屡人度，立岸几帆开。渺漫秋潮上，飞鸣夕鸟来。坐沙频画字，烟树日轮颓。
缺题
作者：王野
朝代：明

远游消息断天涯，燕子空能到妾家。春色不知人独自，庭前开遍合欢花。
舟泊毗陵驿待友不至
作者：王野
朝代：明
体裁：七言律诗

毗陵流水自溅溅，荒草城西独泊舡。乱马嘶残官舍日，群鸦啼散女墙烟。抱关小吏秋鸣柝，卖酒妖姬夜数钱。度尽疏钟君不到，空留片月向人悬。
访王伯谷
作者：王野
朝代：明
体裁：五言律诗

流水方穷处，茅堂空自开。鸟啼春树绿，花发故人来。白日待将夕，青山去未回。题门吾岂敢，此意寄莓苔。
越中送僧还旧山
作者：王野
朝代：明
体裁：七言律诗

折柳插瓶溪水湾，此方缘尽又思还。春花乞食云门寺，秋叶翻经瓦屋山。云起珠林封旧迹，月临宝地忆慈颜。知君身似旃檀树，已去留香梵宇间。
送梅主簿子马之长沙
作者：王野
朝代：明
体裁：五言律诗

青山满画舫，盖影漾通津。秋减江南叶，凉生水上蘋。人同梁燕别，月共旅愁新。盛世长沙好，之官异楚臣。
送洪献吉还真州
作者：王野
朝代：明
体裁：五言绝句

秣陵还泊岸，瓜步又乘潮。离情似新月，明夜胜今宵。
重阳前一日李本宁招集宝石山得来字
作者：王野
朝代：明
体裁：七言律诗

乱叶翻飞托草莱，众宾分坐几亭台。天低烟树千重没，云破江山一半来。皂帽受风先欲落，黄花候日未全开。岁时争在人前好，多把茱萸看一回。
金城禅院
作者：王野
朝代：明
体裁：五言律诗

林峦残雪霁，净土独游频。鸟似忘机客，山疑入定人。灵花飘不尽，古木自无春。坐悟衣珠在，空经累劫贫。
金陵社集诗后湖看荷花共用水香二韵
作者：王野
朝代：明
体裁：五言绝句

芬馥满湖田，烨烨朝霞绮。朱颜笑倚风，分影与秋水。
雨雪曲
作者：王野
朝代：明
体裁：五言律诗

大漠雪漫漫，胡风入箭瘢。平明没马足，半夜折旌竿。声叠鼓鼙暗，光添剑戟寒。铁衣三十万，谁不忆长安。
登黄鹤楼
作者：王鉴之
朝代：明
体裁：七言律诗

独上江楼望大江，江涵秋影落轩窗。吐吞江汉襟方阔，束缚峨眉气独降。黄鹤盘来云里只，白鸥飞起水心双。消沉事去随孤鸟，都入长空侑酒缸。
观风有感
作者：王鉴之
朝代：明
体裁：七言律诗

马蹄踏破万重云，行尽巴乡路近郧。疆域半分房子国，山川原是保康军。朱陈旧俗村犹在，里闬新居地始分。满目蒿莱增怅望，荒城半倚到斜曛。
一
作者：王錂
朝代：明
体裁：曲

旦图徼倖。偏教你事到临头成画饼末：嗳大夫。。你休争竞。为何抵死来相憎外：他好一似。鬼蜮含沙妄射人净：怎么就骂我。那些个。言辞巽。激得人怒起难容忍。外末笑介净：你笑那一个。外末：我笑伊谗佞。笑伊谗佞。
一盆花
作者：王錂
朝代：明
体裁：曲

丑：你平日里心高气硬。笑伊家今日无计谋生你日常间拱的甚么张员外李舍人。何不去与他们求乞些。也好过活。。何不摇尾乞怜向朱门。将来也可资身命。净：咳奶奶。若是好手好脚的人。还有人用得着。如今走在人前先自厌人了。还有那个来采着我。丑：我心中自评。教人怒增只是别嫁个去罢。。不是我忘恩负义。也只是各自寻门。
一盆花
作者：王錂
朝代：明
体裁：曲

我恨只恨他们忒狠。到如今教我毁体残形。拐棒终朝不离身。颠连困苦谁来问看。田园尽倾。囊橐又贫。奶奶好了。我有计了。丑：你若有计。我依旧随你。净：与你向卑田院里。做乞食沿门。
三台令
作者：王錂
朝代：明
体裁：曲

净登徒履跛形丑扮家童扶上：悠悠怨愤难平。使我终朝痛心。暗里自思寻。直须害却狂生。
三换头
作者：王錂
朝代：明
体裁：曲

他怜才意坚。偷香情浅。任兰闺寂寞。花慵柳眠小姐到说得好哩。。道你是金华时彦又道。姮娥爱少年。生：小姐既是这等错爱小生。来看小生一看何如小旦：他。欲见凌云客。还愁多露难。情意殷勤。特遣青鸾云外传。
三换头
作者：王錂
朝代：明
体裁：曲

生：形孤影单。梦摇魂断。只道三生分浅。谁道一时留恋。这其间喜得你佳人竟垂清盼我。结草须无地怕。牵丝未有缘。目断深闺想。一段相思两地牵。
下山虎
作者：王錂
朝代：明
体裁：曲

妍华消尽。膏沐摧残。怕二竖成灾患。顿使膏肓病缠。小旦：若说小姐的病。不止膏肓。还中了心病哩老旦：我晓得了。。多管是卜凤无期。孤鸾恨牵。帘捲西风人倚阑。消瘦成慵懒。想无限伤心不忍言。看罗袂啼痕遍你把。閒愁暂宽孩儿。且不要说你自要宽解病怀。也须索要。慰我衰残值暮年。
不是路
作者：王錂
朝代：明
体裁：曲

小旦上：莲步轻盈。院宇沈沈。户半扃。穿芳径窥介：呀。小姐又早在此等了。。你看他含颦无语自怜情旦：秋英。你回了。春芜可曾有了么。。问卿卿。多应是飘蓬断梗浑无定小旦：小姐。你且。莫夷犹。听诉因。自喜多侥倖。出春芜介：看珠回合浦还重并。更得一枝梅信。旦有甚一枝梅信。
东瓯令
作者：王錂
朝代：明
体裁：曲

只是金瓯坠。已茫然。不料天台有信传。延平宝剑重相见。谢得伊怜念。生：正是。小姐遗下。恰好小生拾着。真是有缘千里能相会小旦：这也难说。俺小姐呵。。他奇花莫作等閒看你。谩说有天缘。
东瓯令
作者：王錂
朝代：明
体裁：曲

情脉脉。意悬悬教我。屈指风前倍黯然。香芜拾取因非浅。几度春情乱。终朝回首路漫漫。相望眼将穿。
二犯傍妆台
作者：王錂
朝代：明
体裁：曲

旦：无语恨匆匆。叹椿庭早逝。陟岵痛无穷。拂轻蛾愁损黛。匀香脸怨销红。背低唱介：伤心纵是惊啼鸟。系臂还应护守宫。合：春光无限。春恨几重。早难道一齐分付与东风。
二犯傍妆台
作者：王錂
朝代：明
体裁：曲

终日锁眉峰。叹凄凉母子。形影自��。忆当时分凤侣。到今日又龙钟。阑干愁泪沾丛竹。飘泊生涯泣断蓬。我为你的亲事呵。合：枉自白茅求吉。为甚红丝未通。怎能彀门阑女婿近乘龙。
二犯渔家傲
作者：王錂
朝代：明
体裁：曲

休休。浊世谁收。痛英灵渺渺。强半成乌有想。遭时未偶。问灵均此际还知否。望湘水落日乍浮。见江树寒乌乱投。吊丛祠半荒丘。儃伫久。竟忠魂何处悠悠我。待把椒浆敬投。只落得向雕梁。对月影。怀清范。怎能彀驾桂棹。听波声。逐远游。
二犯渔家灯
作者：王錂
朝代：明
体裁：曲

风流。燕侣莺俦。怎知道姻亲到底成虚谬。静掩蓬门。慵临草阁。拨尽寒灰。羞对衾裯。香罗在手想。画栏十二。应锁远山眉秀他那里。相思尽日沾鸳袖。俺这里极目经时望翠楼。
二郎神
作者：王錂
朝代：明
体裁：曲

莲台下见飘香天花冉冉。念四大从来如梦幻。赖无边佛力垂慈。幸免摧残。因此上皈依释子筵。度椿庭须登彼岸。还祝赞弟子愿母亲呵。。把慧日常瞻。寿考绵绵。
似娘儿
作者：王錂
朝代：明
体裁：曲

末扮景差引众上：衔命出彤庭。为二姓契合朱陈。佳人才子由来称。赤绳系足。朱楼合卺。不须白雪窥臣。
倾杯玉芙蓉
作者：王錂
朝代：明
体裁：曲

忆昔风尘订久要。奈雌伏盐车老。谁怜我挫抑英雄。寂寞居诸。世路悠悠。义姤寥寥。悔将畏约驱玄鬓。�取流年付浊醪。萦怀抱。喜穷交管鲍。且乘閒聊从市隐访蓬茅。
八声甘州
作者：王錂
朝代：明
体裁：曲

君王听告他道。那书生秽行。怎佐清朝。小生：寡人只爱他才学。净：纵区区一技。料他每只抵铅刀你。垂清空自勤三接他。遗臭难教冠百寮。听喧嚣。定不是谗口嗷嗷。
八声甘州
作者：王錂
朝代：明
体裁：曲

小生：他一朝。爵位崇高。妒嫉丛生。顿成谗巧大夫。若说那东邻一事。。这是佳人才子。论钟情千古难遭他。盐梅自是商家佐岂向。花柳宁甘濮上嘲。思着。似无端尺水顿起波涛。
八声甘州
作者：王錂
朝代：明
体裁：曲

小生：他在词曹。独擅名高。更翩翩弱冠。俊伟丰标。喜凤毛飞彩。怪纷纷枭吻争交。身依玉陛充僚佐。才彦金华压俊髦。净：主公虽是这等称美他。臣想起来。不是唐景二大夫这样没眼睛的人。料他一世也不得番身小生：大夫。不是这等说。他是。英豪。肯终教困老蓬茅。
八声甘州
作者：王錂
朝代：明
体裁：曲

我心焦他。语话蹊跷。算将来无计倾夺伊曹。嗄。有计了。转身介：主公。你只知其一。不知其二。你但晓得宋玉好人才。好学识。你还不知他的手段哩。小生：他有何不好处。净：那东邻有女。终日里去目挑心招。小生：大夫。这是闺门暧昧之事。你怎么晓得。我知道了。多敢是那宋玉居你上位。你心下有些不平么净：臣怎敢有此心。臣只愿。夔龙济济集凤沼怎敢做。鸠鸟栖栖妒鹊巢臣还有一句话。。刍荛。更须防宫禁游遨。
凌霄竹
作者：王錂
朝代：明
体裁：曲

华筵送夕阴。酒如渑。坐来春色撩人兴。笙歌竞。落日明。馀霞映。浮生回首如驰影。能消几度閒愁闷。追欢�取玉山颓。开怀莫问金尊罄。
凤凰台上忆吹箫
作者：王錂
朝代：明
体裁：曲

末上：宋玉才华。清吴佳丽。天教会合良缘。仗春芜作證。意惹情牵。不料奸徒设计。阻佳期拆散鸳鸾。幸交谊十年知己。睚眦方捐。堪怜。佳人敛怨。叹才郎抱恨。无计团栾。遇王门献赋。更洗流言。荷君恩赐婚相府。把百年姻契周全。播词场风流节侠。千载名传。
出队子
作者：王錂
朝代：明
体裁：曲

小生净外末随众扮宫监上：祥光淑景。祥光淑景。烽火全销四海清。传闻御辇出郊垌。箫鼓喧喧接禁城。翠葆迎风。朱旗障云。
刘泼帽
作者：王錂
朝代：明
体裁：曲

娘行不用多匆遽。料轻绡不远东西。作拂袖介小旦：好古怪。这分明是我小姐身上那春芜的香气生笑介：可知我与你小姐臭味相同哩。。看馀香遍染春衫袂作半露春芜介：看这香罗。其实可爱。。须好护持。敢使他轻遗坠。
刘泼帽
作者：王錂
朝代：明
体裁：曲

看他翩翩玉貌多閒丽。向春闺梦绕魂迷。想怜香惜玉应閒事。生：可见小娘子是小生知心的人哩小旦：宋相公。好。说与伊。妄想成何济。
刬锹儿
作者：王錂
朝代：明
体裁：曲

净：我家声赫赫多荣贵。定强如尴尬那穷儒。小旦：可惜没有此事。就有了怕你怎么了净：你说不怕我。我就去许他。深闺寄声息。窬墙暗窥。小旦：就是我小姐看他。干得你甚事。要你吃这等寡醋。好没廉耻净：怎么就骂我无耻。。寻思就里。令人怒起。只教你祸在萧墙。风波倏起。
刬锹儿
作者：王錂
朝代：明
体裁：曲

娘行心性多聪慧。倾城玉貌世应稀。净：你家小姐虽然标致。摇摆介：看我也配得他过小旦：呸。好货。亏你不识羞。。怪伊家太无礼。把相门谩欺。净揖介：我的姐姐。你便与我做个方便。小旦：你无知小辈。胡言乱语。休在人前乞怜摇尾。
北二犯江儿水
作者：王錂
朝代：明
体裁：曲

斜阳西坠。昏惨惨斜阳西坠。向仙源寻真侣。任龙蛇扰攘。�鹿豕依栖。脱红尘如敝屣。白发早成丝。青山学息机。沆瀣餐饥。薜荔为衣。伴卢敖向三山投杖履。尘凡梦稀从今把。尘凡梦稀。玄踪心契直待要。玄踪心契。俏芒鞋踏烟霞入翠微。
北二犯江儿水
作者：王錂
朝代：明
体裁：曲

风流佳丽。想他每风流佳丽只道。美恩情能到底。便人巢金屋。醉倚璚卮。到头来一梦里。白日疾如驰。挥戈总是痴怎如俺。紫府神栖。丹灶尘飞。驾苍螭听云璈仙吹起。沧桑事非任从他。沧桑事非。劫灰陈迹那管他。劫灰陈迹把。百年间好光阴只抵一局棋。
北收江南
作者：王錂
朝代：明
体裁：曲

呀。听伊言怒气满胸臆。料么么何足计。自许生平侠骨并要离。按剑介：还将匕首自轻携登徒履。登徒履。。任伊家妄为。任伊家妄为。只教你萧墙祸起在须臾。
北新水令
作者：王錂
朝代：明
体裁：曲

一生轻侠叹无知。感书生缔交深契想。途穷空掩泣。岁晏谁怜予。看日已平西。日已平西。望禅关在枫林深处。
北朝天子
作者：王錂
朝代：明
体裁：曲

小生：拍雕鞍骕骦。调璚箫凤凰。千官黼帐随天仗。都人士女笑欢呼道旁。沐恩光。沾宸赏。奏春波激扬。舞回风飘飏。喜喜昂。喜昂喜喜昂。闹骈阗天街扰攘。天街扰攘。荷君恩齐天壤。荷君恩齐天壤。
北朝天子
作者：王錂
朝代：明
体裁：曲

敞瑶台倚碧天。喜宸游值禁烟。似千秋丰镐周玉宴。霞觞引满愿君王万年。伯图雄。金汤险。绕香貂御筵。护流苏珠幰。赧赧颜。赧颜赧赧颜。愧微臣深蒙天眷。深蒙天眷。贺升平皆欢忭。贺升平皆欢忭。
北朝天子
作者：王錂
朝代：明
体裁：曲

正华胥梦迷。见仙灵步徐道向。阳台朝暮行云雨。乘鸾驭鹤被蹁跹羽衣。下褰帷。情相御。恨匆匆欲辞。意迁延还住。转转思。转思转转思。笑尘凡空怀仙侣。空怀仙侣。意如痴魂如醉。意如痴魂如醉。
北步蟾宫
作者：王錂
朝代：明
体裁：曲

为甚的闷淹淹蹙损双眉。咄咄书空无语踟蹰。敢怨着暗里投珠。抛将鼓瑟。待学吹竽。料鹏抟终须奋飞。把豹隐暂尔卑栖。俺与你年少雄心。休得要愁老居诸。
北清江引
作者：王錂
朝代：明
体裁：曲

山图赤斧堪为侣。笙鹤冷风起。世外御鸿濛。日下飞凫舄。望蓬莱几千重。只咫尺。
北琼林宴带太平令
作者：王錂
朝代：明
体裁：曲

把吴钩悄自提。把吴钩悄自提。他祸临头怎能知。恰待要香饵垂纶特地施。到头来鱼难饵。俺这里谢酬知还存高谊他那里。痛噬脐不胜追悔。纵是那八阵图怎施灵异。六出计漫誇奇诡俺呵。到如今。一诺敢辞也。只为雄心未除呀。。方显得俺负气为奇。
南侥侥令
作者：王錂
朝代：明
体裁：曲

生：佳期空有待。离恨转难舒我。懊恨奸徒生恶计致使。隔参商在两下里。隔参商两下里。
南尾声
作者：王錂
朝代：明
体裁：曲

雄风奕奕争驰去。但愿把深仇报取。且自向衡门颙望伊。
南江儿水
作者：王錂
朝代：明
体裁：曲

记那日曾游戏。向禅堂小院西。无心邂逅东邻女。一时相见还相避他把。香罗蓦地潜遗坠我。偶向回廊拾取。使我白璧完归。因此把幽情私缔。
南潘妃曲
作者：王錂
朝代：明
体裁：曲

新愁旧恨应千缕。寂寞空斋里。外：开门。开门。生：试问相过是阿谁。开门介：慢启蓬门。疾忙窥视呀。原来是荆兄。久不会了。。自别后赋离居今日。足音何幸君来至。
南金谷园
作者：王錂
朝代：明
体裁：曲

生：谢君家十年故知。论交情金兰可期。更为我报雠雪耻。效衔结。敢忘伊。效衔结。敢忘伊。
哭岐婆
作者：王錂
朝代：明
体裁：曲

相思难挨。何时欢爱。书生可怪。抢人买卖。如今事体有安排。只教他临期不遇空追悔。
啭林莺
作者：王錂
朝代：明
体裁：曲

旃檀宝篆笼瑞烟。斋心顶礼金仙。真成薄命空追怨。向春风枉却韶颜做。绿衣微贱。小旦作笑介：小姐。这次你也须要跪在这里。旦：怎么说。小旦：你自跪了听我说旦跪介小旦：愿我小姐与秋英呵。。蚤成就三生夙愿。旦笑起介：啐。这痴丫头又来风了。小旦：仗良缘。输诚供养。莫使误婵娟。
喜渔灯犯
作者：王錂
朝代：明
体裁：曲

无端抵死把孽冤相搆。只指望掣文鸳暗藏机彀。又谁知做江空水寒。月明不饵空下钩。感得十年故友存交谊。笑杀我尚居人后。教我怎不含羞。到如今书生分薄多�［⿰忄愁］。须有日淑女情深定好逑。
喜迁莺
作者：王錂
朝代：明
体裁：曲

生上：书帏梦冷。正悠悠离思。萧萧孤影。愁鬓三千。岁华重九。那堪漫眼风尘。肝胆自怜白首。功名谁借青云。凄凉处。清霜落月。断角残砧。
四边静
作者：王錂
朝代：明
体裁：曲

俺是侯家庭院重门闭。何人敢唐突莫。不是岐路觅亡羊。桃源问归计净诨小旦背介：看他。言词没绪。藏头露尾敢是。平乐浪无知。胸中有奸计。
四边静
作者：王錂
朝代：明
体裁：曲

羞花闭月真娇媚。无缘共亲密如今下官欲劳姐姐到小姐面前。代言一声。说下官思想小姐。魂都想没了。你若。与我寄相思。今生敢忘德自古道礼下于人。必有所求。姐姐。我就跪在这里。没奈何。潜来花底。躬身拜启。望你做蜂媒向。花间递消息小旦。
夜行船
作者：王錂
朝代：明
体裁：曲

生上：两袖天香归路晚。启屏山烟袅龙涎。才子风流。佳人月貌。荷君恩喜谐姻眷。
大圣乐
作者：王錂
朝代：明
体裁：曲

绕雕栏花坞冥冥。满地蘼芜衬落英。香闺人去无凭准。凝望眼。动销魂俺这里。少原自抱忘簪恨怕他做。知子相投杂佩情。漫启重门望也。空教人几番立遍花阴。
天下乐
作者：王錂
朝代：明
体裁：曲

小生扮襄王上：清琐词臣自异才。挥毫终日侍蓬莱。谗言无那多纷扰。载鬼车中莫浪猜。
太师引
作者：王錂
朝代：明
体裁：曲

趁春风兰若曾随喜。遇书生仓皇趋避。生：嗄。小娘子不认得了。昨日就是小生。敢是一时唐突。小姐和小娘子一定恼我了小旦笑介：好挜卖。谁来恼着你。只可惜那春芜呵。。翻做了湘皋遗佩。那些个赤水还珠。到如今追寻无计。只踏遍芳草萋萋既寻不着。且自回去。小姐一定等我哩。。料香闺盈盈望迷。怎知做满船空载月明归。
好姐姐
作者：王錂
朝代：明
体裁：曲

可怜仙源路迷。芳草遍王孙何处只听得。江城吹角。疏钟下翠微。旦：来了不曾小旦：那里见他。小姐。你。空儃伫。碧云望断人千里。多管是乔才脱赚伊。
好姐姐
作者：王錂
朝代：明
体裁：曲

旦：教人潸潸泪垂。蓝桥水滔滔西逝。咳。秋英。我也不恨他。小旦：小姐。你恨着那一个旦：只恨我。无媒自许。今朝悔已迟。小旦：小姐去睡了罢。旦：浑忘寐。重檐风马催愁起。影彻孤帏思转迷。
字双双
作者：王錂
朝代：明
体裁：曲

丑扮王小四上：我每无耻又无知。放肆。不怕府县与三司。惹事。打拳赌力我为师。把势。有人问咱姓名时。王四。
宜春令
作者：王錂
朝代：明
体裁：曲

从先世号老臣。痛乘箕听钧天帝庭想。萧条兰玉。班衣冷落蹁跹影。试看那金屋娇姿。须配取玉堂才俊。合：欢庆。管教你便谐秦晋。
小桃红
作者：王錂
朝代：明
体裁：曲

佩兰香褪。泪竹痕鲜。一握轻绡缓也他。锦字空柔翰我。玉匣闭哀弦。小旦：小姐。人生恩爱。自有定分。况你病中。不宜空费神思。旦：纵教我不寻思。怎禁得梦儿中。话儿里。情儿恋也。想鼓尽云和人更远。愁绪相牵似。殢酒淹淹。
小重山
作者：王錂
朝代：明
体裁：曲

老旦上：佳婿乘龙归禁苑。仙姬跨凤下瑶天。旦上：钿车翠幌拥鸣鸾。小旦上：风光好。喜共结良缘。
尾声
作者：王錂
朝代：明
体裁：曲

人生如露还如电。且共时人乐少年。抵多少悲欢都只在断简残编。
尾声
作者：王錂
朝代：明
体裁：曲

从今惹下相思怨待我对了佛前拜个揖。。望慈悲早成方便这罗帕呵。。就倩你做红丝系足缘。
尾声
作者：王錂
朝代：明
体裁：曲

你看他乘云驾雾凭虚走早把那。昆崙秘术来传受我且自。韬敛着奇踪慢慢的相便宜轮机偶。
尾声
作者：王錂
朝代：明
体裁：曲

停杯问月乘馀兴。赤玉阑前一树春。愿岁岁花前乐事增。
尾声
作者：王錂
朝代：明
体裁：曲

净：我来朝定把封章进。要除却我胸头恶忿。丑只怕君王也未必听。
尾声
作者：王錂
朝代：明
体裁：曲

外：石林精舍嚣尘少。生：仗尔高朋探寂寥。合握手千秋意气饶。
尾声
作者：王錂
朝代：明
体裁：曲

天街一派笙歌响。绮罗娇艳簇红妆。看取欢声载道傍。
尾声
作者：王錂
朝代：明
体裁：曲

小旦上：听花前絮语情无已你两人好大胆。。竟忘却隔墙有耳。要觅爱追欢还须待后期。
尾声
作者：王錂
朝代：明
体裁：曲

小旦：明日向招提潜投奔旦：正是有句紧要说话。几乎忘了。你教他。还将唇舌守如瓶。莫向人前作浪闻。
尾声
作者：王錂
朝代：明
体裁：曲

旦：看寒城烟柳斜阳晚。听一派秋声哀雁。都只是助人愁叹。
尾声
作者：王錂
朝代：明
体裁：曲

生：去难留情无限。幽怀密意仗伊传小旦：正是。我到忘了。小姐教对你说。。鹦鹉前头莫浪言。
尾声
作者：王錂
朝代：明
体裁：曲

落花可惜随流水。只索向梦中相会。内作鸡鸣介小旦：呀。又早鸡鸣了。旦起叹介愁听寒窗唱晓鸡。
尾声
作者：王錂
朝代：明
体裁：曲

这香芜佩服须珍重。老旦：看楼台罨画夕阳中。小旦明日斋心谒梵宫。
尾声
作者：王錂
朝代：明
体裁：曲

香罗付与卿卿去小生还有一句话儿。。若得做红丝相系。愿把缠头报取伊。
山歌
作者：王錂
朝代：明
体裁：曲

一闻击柝一伤神。运落风波梦亦惊。想杳无消息苦为情我晓得了。记得小姐曾对我说。登徒履到他花园边窥望。被秋英抢白了一场。今多分是那厮使的奸计了。我想来只怕小姐无情。小姐既有意于我。登徒履。登徒履。任你。五丁驱得神功尽定不教他。寂寞流苏冷绣茵。
山歌
作者：王錂
朝代：明
体裁：曲

西河秋霁踏莎行。好姐姐在桃源忆故人他两个只指望。销金帐里风光好啰里知被我这。秃厮儿隔断子玉楼春。
山花子
作者：王錂
朝代：明
体裁：曲

小旦：佳人玉貌真堪羡。更才郎藻思河悬。似名花连枝合欢。两行绣被花笺合前。
山花子
作者：王錂
朝代：明
体裁：曲

旦：追思往事多悲怨。尽拚拆散双鸳。喜今宵缺月再圆。凤箫吹彻双仙合前。
山花子
作者：王錂
朝代：明
体裁：曲

玉堂学士声华远。更看金屋婵娟。度春风欢娱百年。星河鹊驾高悬。合：问相逢三生有缘。璚楼绣幄列管弦。兰堂桂室排绮筵。孔雀屏开。丝幕红牵。
山花子
作者：王錂
朝代：明
体裁：曲

生：想禅宫乍睹春风面。料今生恩爱徒然。觑春芜青衫泪沾。九重纶綍恩偏合前。
意难忘前
作者：王錂
朝代：明
体裁：曲

旦病妆上：情思转阑珊。更粉消珠泪。翠锁眉山。小旦：残灯风幕冷。淡月晓窗寒。
意难忘后
作者：王錂
朝代：明
体裁：曲

老旦上：秋云外。晓风前。听砧杵催寒作望二旦喜介：好了。女孩儿起得了。。喜重帘深处。并倚香肩。
懒画眉
作者：王錂
朝代：明
体裁：曲

却怀孤影在禅庭。珍重佳人惠好音我。魂消目断未逢真只道是。吴宫花草埋幽径今夜谁知。笑对藏花洞里人。
懒画眉
作者：王錂
朝代：明
体裁：曲

生上：纱窗日落渐黄昏。乌轧江楼角一声。何妨着屐独閒行。作听更声介：閒云不系东西影。十二楼中月自明。
懒画眉
作者：王錂
朝代：明
体裁：曲

路岐兼得一般平。半踏香裾宛约行此间已是季府园门了。为甚的。门横金锁悄无人只听得。风摇叶落填宫井想此去处原是僻隅。今夜看起来。。此地还成要路津。
扑灯蛾
作者：王錂
朝代：明
体裁：曲

胸中奸计生。笑里戈矛隐。恣肆猖狂甚。恼得人怒发上指也。冲冲气愤。须知剑下不容情。休再想饶伊身命。还追省。应教斩草要除根。
扑灯蛾
作者：王錂
朝代：明
体裁：曲

英雄息怒嗔。听我将言禀我是。前街王小四。一生贱号千斤也。外：唗。谁问你号。只问你在此做甚么丑：奉。登徒使令着。我在花下候佳人。谁知我遭逢凶衅。望爷爷饶恕我残生。
挂真儿
作者：王錂
朝代：明
体裁：曲

小生带内监上：萋菲由来成贝锦。顿教人尽日沈吟。朝罢深宫。人閒宴处。且自向伊询问。
斗鹌鹑
作者：王錂
朝代：明
体裁：曲

只见你光闪闪手揽吴钩昏惨惨。气冲牛斗猛可的。叱咤风云蓦地里。神情抖搜俺待将。龙剑相投只索把。兽环频叩。外：你敢是假此为名。游方抄化的么末笑介：差了。差了。。休穷究。谩夷犹俺祗为着。四海纷争只落得。一身奔走。
普天乐
作者：王錂
朝代：明
体裁：曲

众：翠华游笙歌引。乐芳晨耽韶景。严城启。严城启。骑从如云。趁东君着意花神。合：呀。见山川掩映。东皋丽日明。到处香车簇拥。簇拥舞队歌尘。
普天乐
作者：王錂
朝代：明
体裁：曲

宝幢翻云軿整。度红尘穿丹磴。香风送。香风送。玉佩清冷。驾苍虬碧海云平。二旦：启娘娘。前面已是云梦台了。合：呀。看山川掩映。东皋丽日明。到处香车簇拥。簇拥舞队歌尘。
普天乐
作者：王錂
朝代：明
体裁：曲

小生扮楚襄王引众上：鬻熊创业开鄢郢。百二河山雄镇。狎主齐盟。维城周室。一统天王明圣。春秋鼎盛。喜孜孜补衮。跻跻臣邻。乐奏南薰。尊倾北斗宴升平。
普天乐
作者：王錂
朝代：明
体裁：曲

御离宫临仙境。去途遥斜阳暝。千峰绕。千峰绕。翠盖霓旌。见都城灯火黄昏。合：呀。望嵯峨峻岭。高唐护白云。怅阳台何处缥缈。缥缈玉貌芳魂。
普天乐
作者：王錂
朝代：明
体裁：曲

怅临春把玉貌成追忆。多应是千里曾相遇。下閒阶欲步踟蹰。望侯门深锁娇姿咳。小姐小姐。非是我宋玉敢这等妄想。谁教你。寄春情把秋波偷递。料佳人此际。定成心许想起来小姐纵有此情。他还有母亲在堂。怎由得他。。怕奇花点缀璚枝。逐东风飘扬无主。笑翩翻舞蝶。空自追随。
普天乐
作者：王錂
朝代：明
体裁：曲

记先王曾临幸。梦仙姝来宫禁。小生：那仙姝是何神。外末：巫山女。巫山女。艳质盈盈。借恩私枕席曾亲。合：呀。望嵯峨峻岭。高唐护白云。怅阳台何处缥缈。缥缈玉貌芳魂。
普贤歌
作者：王錂
朝代：明
体裁：曲

奴家生得好仪容。月殿姮娥也赛不过侬。嘴儿搽得红。眉儿画得浓。只要吃醋撚酸打老公。
朝天子
作者：王錂
朝代：明
体裁：曲

如此风波不可行只索。斜倚薰笼畔坐到明。断肠魂梦两沈沈。泪沾襟。便从今莫自追寻怎禁他。蓦地来上心。蓦地来上心。
梧桐树
作者：王錂
朝代：明
体裁：曲

你难将月下期。偿却花间意。绣枕文衾各自耽憔悴。看你香消翠凤衣。带缓黄金缕。想淡月残灯。密雨纱窗寂。都凭好梦寻鸳侣二旦作望生上小旦。
梧桐树
作者：王錂
朝代：明
体裁：曲

看残英缀旧枝。弱柳抟轻絮。人面桃花几度空相对。盈盈闺思迷。寂寂重门闭。暮草斜阳。渐觉春无主。把閒愁尽付东流去。
榴花泣
作者：王錂
朝代：明
体裁：曲

净：庭闱昼永。时序正芳辰。持玉斝。展香茵。满前花色更融人。想韶华欲破三分听。啼鹃满林。促春归两两声相应。傍尊前且尽欢娱。恐明朝难必阴晴。
水红花
作者：王錂
朝代：明
体裁：曲

生：看他霞绡雾縠胜飞仙。步翩跹新妆娇艳。纤腰束素更嫣然。并香肩瑶阶踏遍。旦转身介：秋英。我和你来了这一会。天色将晚。回去了罢。旦：又蚤是夕阳西转。听清罄出云端。只索要离禅关也啰。
泣颜回
作者：王錂
朝代：明
体裁：曲

净：金屋遍奢华。列琼筵满引流霞。博山龙麝。把银瓶遍插名花非是我。骄矜自誇。喜今宵一刻千金价。傥仙姬肯渡尘凡。又何须更觅胡麻。
泣颜回
作者：王錂
朝代：明
体裁：曲

堪誇似。锦上更添花咳。宋玉宋玉。。须知彩凤怎肯随鸦。笑狂生低下。也空劳受尽波查。净：王四兄。月色渐渐下去了。怎么还不见来。丑：閒庭月斜。想金莲款款凌波弱净：有理。那三寸三分的小脚儿。怎么走得快。。听高楼玉漏沈沈。启重门望眼巴巴。
浣溪沙
作者：王錂
朝代：明
体裁：曲

生：日易西春难住。趁东风且自徘徊。作望介：呀。你看那花园中楼上的。好像小姐和秋英一般。待我走向前去又作望介：嗄。果然是。且喜园门又开在此。。只见支颐漫想情千缕。怎能彀握手追欢话片时。旦：秋英。想他见你我在此。故意走来走去。生作听介：还堪取。只听得雕栏畔一声娇语。顿教人不禁魂迷。
浣溪沙
作者：王錂
朝代：明
体裁：曲

笑书生空留意。漫寻春步入花溪。生作望介：两个下楼来了。待我闯将入去。旦：我仓忙欲避浑无计小旦：小姐。你。邂逅相逢似有期。小姐。你看他竟不走动。待我去。看他怎么说。作近前遇生介：呀。宋相公。请问到此贵干。生：小生因心事无聊。偶尔閒步到此。不期幸遇小姐在前。小生欲求一见小旦作笑介：一个小姐。就是这等容易见得的。。你空浪语他是。松筠操似蕙兰质。休猜做败叶残枝。
海棠春
作者：王錂
朝代：明
体裁：曲

老旦上：门檐雀网生。车马谁相问。
渔家灯
作者：王錂
朝代：明
体裁：曲

看霏霏山抹微云。更潺潺水绕孤村。棹渔歌几点残灯。归牧笛一湾月影。且相偎翠袖凌风并。春去也花时难定。思省。看盈盈鬓星。须早把邯郸梦醒。
满庭芳
作者：王錂
朝代：明
体裁：曲

生儒服扮宋玉上：湘郢蜚声。阳春绝调。风期独迈时髦。一宫环堵。生计任无聊。漫笑我十年株守。尽�他四海蓬飘。英雄志宁教垂老。剑气尚凌霄。
点绛唇
作者：王錂
朝代：明
体裁：曲

末扮黄门上：仙仗初开。晨光渐启。祥云里。殿影参差。玉陛千官至。
点绛唇
作者：王錂
朝代：明
体裁：曲

生巾服上：日上罘罳。风传警跸。金门启。五色云车。跻跻趋金紫末。
犯尾序
作者：王錂
朝代：明
体裁：曲

情思正茫茫。邂逅红妆。花下偷傍。片语怜情这。芳盟怎忘。追想他。定不做言儿虚诳。翻惹得我心儿悒怏想起来。小姐虽是真心。我如今是甚么光景。。还思忆。我是孤禽铩羽。怎敢望鸾凰。
玉山颓
作者：王錂
朝代：明
体裁：曲

丑：恩官看待。念我是个区区贱胎。要折他此日鸾俦。须仗我平生蜂虿。将他布摆。方报得你深恩似海。不敢相耽挨。到长街教他。今宵难免这场灾。
玉山颓
作者：王錂
朝代：明
体裁：曲

为冤家孽债。好姻缘未曾得谐。眼中钉无计消除。心上人有缘难会你向。东墙相待。使他们难逃机械。纵有佳期在要。两分开。这回方得称心怀。
玉芙蓉
作者：王錂
朝代：明
体裁：曲

净：臣登徒履进酒。神枢绕殿明。华渚飞虹影。看桃华敛实。椿树含荣。携将铜狄千春颂。并取瑶函十赉文。合：胥欢庆。比华封祝圣尽输忠。把倾葵赤胆佐承明。
玉芙蓉
作者：王錂
朝代：明
体裁：曲

外：臣唐勒进酒。乔松荫玉宸。介母临仙境。愿筹添海屋。算跻冈陵。筵开黼帐杯前寿。座列香奁胜里人合前。
玉芙蓉
作者：王錂
朝代：明
体裁：曲

小生：寡人回敬诸大夫一杯。弦歌万户清。伯业千秋盛。捧璚卮更进。玉佩和鸣。香飘宝殿春风转。花覆彤庭淑景新合前。
玉芙蓉
作者：王錂
朝代：明
体裁：曲

末：臣景差进酒。祥云接凤城。仙仗瞻龙衮。会箕畴敛福。轩筴长春。霓裳竞度飞仙曲。露掌齐称上寿觥合前。
珍珠帘
作者：王錂
朝代：明
体裁：曲

旦上：朱楼日上人初起。凭栏处。不分漫人愁绪。小旦：红袖共隈依。问谁娇媚。
琐窗郎
作者：王錂
朝代：明
体裁：曲

伊家奕世簪缨。在先朝号老臣。才郎琰琬。淑女娉婷。喜百年姻眷。更九重恩命。合：论蒹葭倚玉。总是三生定。亲执伐。奉君命。
琐窗郎
作者：王錂
朝代：明
体裁：曲

老旦：叹孀居独守蓬门。荷明君特赐婚。感皇恩浩荡。天使殷勤。不必玄黄稠叠。把红丝为聘。合：论蒹葭倚玉。总是三生定。蒙执伐。谨依命。
琥珀猫儿坠
作者：王錂
朝代：明
体裁：曲

丰神俊朗。轩举似霞标。雕鹗乘秋奋羽毛如今呵。。霜蹄暂蹶困蓬蒿。合：非遥。管取你通籍金闺。效用清朝。
琥珀猫儿坠
作者：王錂
朝代：明
体裁：曲

生：泥途敛翮。空自望丹霄。愁睹青霜点鬓毛。蒯缑长夜气萧萧。合：焦劳。甚日得通籍金闺。效用清朝。
生查子
作者：王錂
朝代：明
体裁：曲

外野服扮荆佽飞上：任侠隐衡茅。玩世轻廊庙。冷眼觑时情。俯首微微笑。
疏影前
作者：王錂
朝代：明
体裁：曲

生上：禅宫乍起。又钟声隐约。幡影参差。想邂逅情深。梦魂萦系。何年得遂恩私。
疏影后
作者：王錂
朝代：明
体裁：曲

匆匆才离朱门里。早来到祗林佛地。俯身寻介：看苍藓盈阶。残英满砌。寻踪问迹凭谁。
白练序
作者：王錂
朝代：明
体裁：曲

因此狐疑处。把此事应须辨假真。道你多洵美。那更巧言便佞。狂生辱荐绅。况醉月迷花不事君他还对寡人说。。须详审。愿堤防莫使往来宫阃。
白练序
作者：王錂
朝代：明
体裁：曲

小生：令人怒感生他。奸谋恣行。恨鸱枭恶吻。把凤雏喧憎况你。才名振楚城更。簪绂新承宠渥深寡人知道了。他要。相凌并。故把这唇鎗舌剑陷你在锦阵花营。
皂罗袍
作者：王錂
朝代：明
体裁：曲

贴：夫人小姐。莫把閒愁悲痛。看乌飞兔走。瞬息西东。听满城箫鼓度春风。寻芳且自閒拈弄。合：休得葳蕤低揭。心愁意慵且向。银塘缓步趁。春明日融。想百年一似蕉鹿梦。
祝英台
作者：王錂
朝代：明
体裁：曲

你看玉容消。金镜冷。鬼病日恹恹。膏沐倦施。绣线慵拈。尽日画帘羞捲。庭院。看霜林无火常燃。暮霭非风自展。向瑶阶乘閒缓步。共伊消遣旦做下阶倦介。
祝英台
作者：王錂
朝代：明
体裁：曲

堪叹。诉衷情。追往事。哽咽不能言只指望做。连理同芳。比翼交欢。谁料做断猿衔怨。小旦：小姐。你不要痴迷。富易交。贵易妻。这是人情之常。那宋秀才一定忘记你了。旦：休言。他虽是无意留连。我宁自有心萦恋。最堪怜西楼梦冷。角声凄断。
祝英台
作者：王錂
朝代：明
体裁：曲

小旦：休怨你。惜风情。儋月思。憔悴惣徒然小姐。我说个比方你听。不要说世上的人有离合悲欢。就是那。守寡姮娥。斟酌天寒。一任广寒无伴小姐。你不要怪我说。。你无端。空怀着彩凤文鸳他。料不想孤鸾哀雁。笑伊家空自翠钿欹坠。带罗消减。
祝英台
作者：王錂
朝代：明
体裁：曲

慵倦。步难移。心易懒。生怕倚阑干秋英。我思量那时节呵。。径草蒙茸。苑柳参差到如今。又见井梧飘乱。小旦：呀。小姐。我到忘了。听得外面说那宋秀才。献甚么高唐赋与襄王。襄王喜他。竟与他官做了旦：有这等事。你不说。我也还不知道。。乖蹇。他那里宦海沈沦。我这里愁城遥远。泪双悬凄迷心折。梦遥魂断。
祝英台近
作者：王錂
朝代：明
体裁：曲

旦上：玉笙寒。鸡塞远。岁月已偷换。小旦：晓睡初醒。捲幔凄风乱。合：试看寂寞鸳衾。萧条珊枕。愁对洞房深院。
秃厮儿
作者：王錂
朝代：明
体裁：曲

披长剑风生蒯缑。恣挥霍星昏旄头须。得心应手。君知否末把剑与外介：俺将此剑赠了你。你早。提三尺殛蚩尤莫教。鬼哭与神愁。
秋夜月
作者：王錂
朝代：明
体裁：曲

一霎时。谢得你输情意。相逢不是曾相识。倾心便许谐姻契。料佳人意美。怕书生数奇。
秋夜月
作者：王錂
朝代：明
体裁：曲

旦：你休见疑。料天缘曾相契。恩情定不成虚费。看盟言共守应难易。暂参商别离。算双星有期。
簇御林
作者：王錂
朝代：明
体裁：曲

生：分离去。岁月更。怅经时。别恨增。似分飞落雁惟孤影。把三生自拟无凭准今日。笑颜生。君恩似海。成就百年姻。
粉蝶儿
作者：王錂
朝代：明
体裁：曲

净拄杖上：槃跚难挨。羞杀我职居槐宰。
紫花序
作者：王錂
朝代：明
体裁：曲

早见那欃枪明夜又见那。太白经天又见那。魍魉号秋因此上。向炉边欧冶早成就。匣里纯钩。还愁。外：你却愁着些什么来末：俺只。怕青萍误落凡夫手只索自。回风舞雪胜比那。传术驰猿恰便是。理解屠牛。
紫苏丸
作者：王錂
朝代：明
体裁：曲

生上：竹林啼鸟春将半。掩空斋向谁为伴。侯门如海思空悬。愁绝鱼和雁。
红绣鞋
作者：王錂
朝代：明
体裁：曲

众：洞房笑语喧阗。喧阗。一轮月上中天。中天。清光今夜为人圆。从此去。锦堂欢。祈百岁。结良缘。祈百岁。结良缘。
红芍药
作者：王錂
朝代：明
体裁：曲

出言语直恁欺人。想着我宠冠臣邻。我屈指朝中半从顺。怪伊行敢相矛盾。外末：我祇将忠义存。向权门怎生卑逊。况复是同袍合簪。又何妨语言厮挺。
红衫儿
作者：王錂
朝代：明
体裁：曲

外末：他翩翩三楚声华振。姿貌超群。心负云霄志。名高月旦评。净：他既是这等好。何不自去挣个官做。到要靠别人做事。外末：十年间屈首衡门。似南山修成豹文。今日里特荐明庭。方显得处囊锥露颖。囊锥露颖。
红衫儿
作者：王錂
朝代：明
体裁：曲

那鲰生岂得称才俊。落魄风尘他。本是沟中瘠。难为席上珍咳主上。。你空费着买骏黄金。指外末介：怎知他把驽骀来鞚引二位还去说不要用他。也省得玷污了我们。。若教他位列簪缨。可不羞杀缙绅。
绕地游
作者：王錂
朝代：明
体裁：曲

净扮登徒履上：银虬晓箭。阁道烟花转。外扮唐勒：集夔龙凤池春暖。末扮景差：袖拂炉烟。身依阆苑。合排阊阖云瞻九天。
绣带儿
作者：王錂
朝代：明
体裁：曲

外末带从人上：招寻。乘休沐联镳市井。一似求羊往来三径。杂禀介：禀老爷。此间已是登徒老爷门首了。外末：通报。杂介见介外末：大夫。小弟们连日朝政匆匆。有失问候。尊恙可好些么净：多蒙二位大夫枉顾。只怕不济事了。。想微躯残喘难存。感同官不弃垂情外末：大夫说那里话。。听禀。吾曹交谊金石盟只是。愧药饵未将芹敬。但愿取沈痾顿醒。料苍天应不把股肱摧殒。
绣带儿
作者：王錂
朝代：明
体裁：曲

追思起不觉令人恨转增。一时难按心兵我。又不曾咸腓胡行。为甚的灭趾遭屯丑：老爷。你还说不胡行。。须省。这恢恢天网难自泯。善恶事到头终应。净：嗳。这小厮可恶。我正心焦。你又来恼着我么丑：老爷。不须心焦。若是肯依我说。时时是快活的。。从今把前非痛惩。方免得这无端外来忧愤。
罗江怨
作者：王錂
朝代：明
体裁：曲

小旦：辘轳声渐稀。鞦韆影移。多情浑似隔天涯。凄风轻软透罗帏也小姐。你。十二朱楼。有个人同倚。三生定有期。三生定有期我。一心还自疑。旦：秋英。你却疑着甚么。小旦怕相抛之子歌江汜。
罗江怨
作者：王錂
朝代：明
体裁：曲

风和玉漏迟。柔情漫支篝灯入夜水沈微。芙蓉帐冷月痕低也。小阁轻寒。门掩黄昏际。心如柳絮飞。心如柳絮飞。飘飏无定时。咄书空浪作鸳鸯字。
莺啼序
作者：王錂
朝代：明
体裁：曲

相携素手方丈前。向珠林且自游衍。趁春风柳媚花妍。芳菲满眼惊变生作远望介旦：秋英。你看适才回廊下的那人。又在那边窥望了。。怪何来无知少年。蓦地里将人流盼小旦笑介：咦小姐。难道你怪他看你。口里虽只如此说。心下一定思忖。道若得。谐缱绻。不枉了百年姻眷。
菊花新
作者：王錂
朝代：明
体裁：曲

净扮登徒大夫上：锦城丝管日纷纷。对景还堪酒一尊。梅柳渡江春。郊外绿阴千顷。
薄倖
作者：王錂
朝代：明
体裁：曲

老旦扮夫人上：岁月如驰。繁华似梦。见游丝荡漾。残红堆拥。杜鹃花外。又将春送。旦扮季清吴小旦扮秋英随上：将春送。琐窗下羞蛾淡扫。清镜里双鬟乍拢。
虞美人
作者：王錂
朝代：明
体裁：曲

旦上：含情无限伤秋思。偷把重门启。小旦：麝兰烟断冷金猊。香梦悠悠。已逐行云去。
蛮牌令
作者：王錂
朝代：明
体裁：曲

你扃绣户。掩香奁。鸳枕剩。凤帏閒。多少悲凉无处诉。空赢得泪阑干。叹无端多情引惹。拨不尽万种情牵夫人。你要小姐的病好呵。。要除他风流业冤定须是。喜孜孜美满追欢。
衮遍
作者：王錂
朝代：明
体裁：曲

文章豹雾藏。文章豹雾藏。羽翼鹏抟上。乌帽宫袍喜气如春盎。不负萤窗十年相傍。浑一似趁龙门逐桃花浪生。
衮遍
作者：王錂
朝代：明
体裁：曲

风尘久自伤。风尘久自伤。雨露谁承望。自分凄其敝迹居颜巷。一旦遭逢天恩浩荡。从今去忝臣邻惭无状二旦扮宫人持节随众吹打上。
西地锦
作者：王錂
朝代：明
体裁：曲

生冠带上：日落禁林清影。风摇内苑秋声。暂归休沐有馀情。又赴九重恩命。
解三酲
作者：王錂
朝代：明
体裁：曲

离侯门忙投佛境。向回廊悄地偷寻我正在那里东寻西觅。他。到跟前蓦地来询问我。因此上诉与衷情他听得了。就向袖儿里取出这春芜来。道罗帕到拾得一方在此。不知是你家小姐的。我见了说正是。他说既是小姐的。小生亲自送还小姐。我说这个到不敢动劳。待我自拿去还小姐。说你的意思便了。。他闻言不觉相依允。料不是无情陌路人。旦笑介：这痴丫头。你怎么就见他是有情的。小旦：他还相倩。旦：倩你做甚么小旦：他说对你家小姐说。春芜便还了。只有一句话儿。。权把做红丝系足。愿结姻盟。
解三酲
作者：王錂
朝代：明
体裁：曲

那书生才高鄢郢。更翩翩逸志凌云他。倾心属意怜闺阃我。自合谢伊情秋英。世上有这等忠厚的人。我要你去谢他一谢。。你好将雁帛传芳信我。自向鸳帷候报音。伊将命。须索要言词婉顺。礼意殷勤。
调笑令
作者：王錂
朝代：明
体裁：曲

俺笑他死槐阴恁拙鸠。外：说剑似庄周何如末：俺笑他。三说荒唐罔赵侯。外：你道似何人才好末：须。一精神似木鸡待斗还须解。弄丸机彀末把剑介：你看这剑呵。常兀自。赤虹贯斗好一似。白练横秋。
连枝赚
作者：王錂
朝代：明
体裁：曲

我稽首彤庭。面叩君王奏此情。�兵他相凌并他。只思量。
醉太平
作者：王錂
朝代：明
体裁：曲

生：蒙问。把前言乍省。似妖狐射影。市虎惊心。纵微臣落拓。岂肯自甘无行。小生：大夫。你既不好色。颇亦有说否。生：那东邻佳人。三载浪窥臣。尚兀自未成心允那登徒子之妻。貌如嫫姆无盐。登徒子悦之。使有五子。王熟察之。谁为好色。。望君王垂悯。把中山匣底。竟成画饼。
醉太平
作者：王錂
朝代：明
体裁：曲

那娉婷。钟情特甚。誓共姜节操。敬俟朱陈。小生：大夫一向也知他起居否。生：而今忧愤。锁深闺自怜孤另。小生：大夫可也念他么。生：伤情。空劳魂梦逐行云。谁念取枕馀衾剩。从前追省。一声河满。双泪珠倾。
金索挂梧桐
作者：王錂
朝代：明
体裁：曲

看閒阶草色鲜。曲径花丛乱。镇日恹恹。底事寻思遍怕。今生缘分悭。忆婵娟。料斟酌天寒有若个怜多应是。落花有意相留恋难道是。流水无情自枉然。还追念。几将清梦共缠绵。恨悠悠隔断仙源。心折仙源。盼不见桃花面。
锦缠道
作者：王錂
朝代：明
体裁：曲

丑：暖风轻荡。游丝飘扬。锦亭桑柘雨初晴。喜帘移日影。酒渍衣襟。杨柳边莺迁绿荫。鞦韆外燕蹴红英。行介：缓步向花阴。苔茸浅印。罗衫适体轻。一曲风光好。愿年年相对眼长青。
锦缠道犯
作者：王錂
朝代：明
体裁：曲

更回首。叹谋生浑如拙鸠。踪迹漫沈浮。怕朱颜一去。甚计迟留。向泥途空淹敝裘。傍萤窗怕听残漏。夙愿定须酬。正是康庄有日还追骥。肯使白石终宵独饭牛。
阮郎归
作者：王錂
朝代：明
体裁：曲

净上：小窗春暖日迟迟。无端有所思。名园深处且私窥。莺期知甚时。
降黄龙
作者：王錂
朝代：明
体裁：曲

云翔。翠盖幢幢。绣服轻盈。佩环飘飏。更修蛾艳质。遐想一天娇样。欢畅。褰帏偷御。待把情缘相向。恨须臾迁延怅别。又增凄怆。
降黄龙
作者：王錂
朝代：明
体裁：曲

君王。圣寿无疆。宵旰惟勤。武修文讲。念苞桑遗训。千载自当惩创。博访。遗贤逸士。待取岩廊弼亮。镇金汤千秋永固。伯图雄长。
降黄龙
作者：王錂
朝代：明
体裁：曲

缅忆高唐。望朝云缥缈。暮雨微茫。巫山互折。见巫山互折。步巉岩层累。下临沧漭。惊惶。洪波摇荡。忽见鼋鼍乘浪。似迢遥乘槎海畔把。碣石相望。
降黄龙
作者：王錂
朝代：明
体裁：曲

重冈。独立芒芒。虎谷风悲。鹤巢云障。千岩积翠。问仙游遗躅。羡门高旷。清赏。依稀竽籁。万壑松声传响。乍惊心凭高望远。顿生惆怅。
雁儿落带阵阵嬴
作者：王錂
朝代：明
体裁：曲

可知你恰相逢意惨凄。抱孤愤长嘘气。却元来自缠绵儿女情。顿教人摧折了英雄志我。劝伊行不用苦寻思宋兄。你适才所说。既有个秋英。两下通问。怎不。仗青鸾传素书。打叠下屠龙计。想莺俦自可期笑你。痴迷。怎生的空追忆还思宋兄。非是俺自誇。若使俺有这机会呵。直待要。咏夭桃诵摽梅。
雁鱼锦
作者：王錂
朝代：明
体裁：曲

悲思少年空浪游。抱雄奇把岁月成拖逗。又早是风雨黄花候。叹新愁旧恨。镇锁眉头。好教人抚景夷犹。离忧痛寡俦。怎如那南归雁阵几度冲寒去。当不过蟋蟀哀吟清宵伴客愁。
集贤宾
作者：王錂
朝代：明
体裁：曲

空斋愁寂耽宴眠。芸窗懒事遗编。听满院松风清籁远。把浮生暂尔偷閒。招寻僧院。相遇旦作惊介：呀秋英。那边有人来了。我与你方丈去罢。小旦作笑介：小姐。不妨事。他有眼睛看我们。我们也有眼睛去看他。生作笑尾后自语介：还是这一位小娘子说得是旦回身见生惊下生望介：怎么世上有这等标致的女子。不知谁家宅眷。。恍疑是飞来仙媛。舒望眼。这愁情倩谁消遣。
霜天晓角
作者：王錂
朝代：明
体裁：曲

丑上：终朝气愤。难遣心头恨。几度暗中思忖。冤家怎得离身。
霜天晓角
作者：王錂
朝代：明
体裁：曲

净拄拐上：命途困窘。残疾谁怜悯。天网恢恢真可信。须知祸福由人。
风入松慢
作者：王錂
朝代：明
体裁：曲

旦上：閒庭日暖正春明。柳外啼莺。妆楼睡起慵临镜。春衫半污脂痕。无那桃花漫眼。看花似不胜情。
香柳娘
作者：王錂
朝代：明
体裁：曲

合：出香闺数重。出香闺数重。药栏花拥。盈盈莲步香尘动。望名园如画。望名园如画。红雨乱春丛。清阴掩平仲。且乘閒半晌。且乘閒半晌。回首东君把韶颜偷送。
香遍满
作者：王錂
朝代：明
体裁：曲

他潜踪秘迹。似狐冰听澈心更疑。怕小犬迎人花下吠你。将伊须护持。休教他叹路岐。小旦：这个到不须小姐分付。只是一件。旦：是甚么。小旦作迟介：奈一时多战栗。按不住心摇曳。
香遍满
作者：王錂
朝代：明
体裁：曲

红楼凝思。把薰笼彻夜还自倚。宿鸟迎风惊乍起。见重重帘幕垂。盈盈望眼迷。看花阴月渐低。无奈心迢递。
驻马摘樱桃
作者：王錂
朝代：明
体裁：曲

花事依稀。试问春归第几枝想。画桥烟水。锦瑟银笙。翠袖璚卮咳。做我这样人呵。。谁怜闺阁闭娇姿。空将罗绶封愁泪。打莺介：打起莺儿怕他。解说香闺幽思。
高阳台
作者：王錂
朝代：明
体裁：曲

十载风尘。经年巷陌。宁教意气摧折。看匣底芙蓉。寒芒电走风掣到如今。轻撇。萧萧永夜悲鸣也。怕龙光渐尔消灭正堪怜歌鱼幸舍向人弹彻。
高阳台
作者：王錂
朝代：明
体裁：曲

外佩剑上：落莫惊秋。穷愁销鬓。生涯尚尔飘泊。自笑投珠。谁怜抱璧双刖。悠悠满眼多纷扰。向清宵梦扰魂越。望中原几番搔首。壮怀空热。
鹊桥仙
作者：王錂
朝代：明
体裁：曲

旦同小旦众上：花艳新妆。柳舒媚眼。到处红霏绿遍。小旦：朱甍画栋绕祗园。看云外幡风飘乱。
黄莺儿
作者：王錂
朝代：明
体裁：曲

你壮志薄云霄。怅栖迟隐凤毛。千秋侠骨谁同调小弟呵。总。屠龙志高奈。飞鹏路遥怎如你。浮沈用拙存吾道。合：幸相邀。黄金卑世。青眼得吾曹。
黄莺儿
作者：王錂
朝代：明
体裁：曲

外：湖海伴渔樵。任尘埃暗宝刀。枕流漱石吾堪老因此上。箕山挂瓢。缑山弄箫。幽怀尽付閒花草合前。
丁丑八月二十日与弟侄辈泛太湖将游石蛇山舟发微雨既而雨大作抵消夏湾蔡九逵舍宿明日雨又作游兴索然乘便风而还至家则日出皎然矣为之一笑赋诗纪之
作者：王鏊
朝代：明

载酒张帆信所如，青山含雨转模糊。蛇丘咫尺翻成远，夏渚消摇可作疏。世事无端还自笑，秋阴有像若为图。始知白傅真堪羡，五宿澄波皓月湖。
丁丑十一月得宣府报
作者：王鏊
朝代：明

土木垂殷鉴，俄传北狩音。泪缠寰宇痛，坐厌法宫深。洛汭歌钧石，祈招度式金。谁扶鳌极正，持慰杞人心。
丁丑季冬二十三日过永定邵氏舟次荆溪和杜子美客夜韵时杜允胜陈宗让同行
作者：王鏊
朝代：明

荆溪舟独进，两岸雪山明。风破孤帆力，冰劖坏楫声。山阴怀旧侣，洛下咏诸生。渐觉铜棺近，悽然伤我情。
七月三日大风
作者：王鏊
朝代：明

去年七月飓风作，驾海驱山势何恶。沿江滨海万人家，一半漂流喂蛟鳄。今年七月仍飓风，驱山驾海势略同。人家有备幸多免，禾偃木拔岁则凶。我闻有道唐虞世，风不鸣条雨沾块。休徵五事来应时，百谷用成民用乂。当今公道如天开，金縢既启群公来。宾贤养老天子圣，风伯尔独胡为哉。
三十五初度
作者：王鏊
朝代：明

人生七十古来少，嗟我如今已半之。来日更添如许久，馀生能得几多时。功名似鹢长遭退，学问如船逆上迟。万事悠悠只如此，青山能负白云期。
三忠祠
作者：王鏊
朝代：明

力挽中原志可吞，悲哉星霣渭滨屯。郾城诏下黄龙远，燕狱诗成白日昏。义气悬知千古合，纲常都仗数公存。如今混一归真主，尚慰孤臣地下魂。
三月三日庭前白牡丹一枝独开
作者：王鏊
朝代：明

红紫休誇锦作堆，瑶华一朵占先开。似从姑射山头见，不减唐昌观里栽。绰约每怜天与态，珑璁应藉雪为胎。风情一种无由见，携酒谁当月下来。
三月二十三日赏牡丹秉之不至有诗来次其韵
作者：王鏊
朝代：明

老去那能复种花，姚黄魏紫亦诚嘉。岂知洛下平章宅，还到吴中野老家。粉艳纷披晴堕雪，红香缭绕晚生霞。扬州芍药何如此，空色于人岂有涯。
三月六日庭前柏树有露如脂其味如饴或曰甘露或曰非也作诗纪之
作者：王鏊
朝代：明

一树珑璁冻欲流，碎攒红玉上枝头。香分醽醁春谁酿，光映珊瑚夜未收。端谢仙人云外掌，思沾暍者道傍喉。不知造化真何意，独凭阑干玩未休。
三月望日饮张延德园亭
作者：王鏊
朝代：明

高柳阴阴影入池，落花飞絮荡游丝。轻风送酒催双桨，活火煎茶试一旗。郤縠诗书传有种，习家亭馆醉无期。独怜漆室何为者，北望长吟有所思。
三次
作者：王鏊
朝代：明

陶潜傲羲皇，一卧北窗下。岂知负朝暄，又若差胜者。月庵岂不佳，得日乃较寡。南墙有隙地，顾安所得瓦。客来传新样，草木颇遭赭。何云不日成，其待可倚马。荆墩与蒲团，趁日每此坐。问屋何所名，颇似六一舸。问制何所师，卑宫闻自夏。问公何所为，席间但尘斝。有琴亦不弹，有帖亦不写。不乐亦不忧，居常晏如也。
与严太守道卿同登莫釐峰
作者：王鏊
朝代：明

微雨发春妍，东风花外软。艮朋约佳游，遥指莫釐巘。平生山水心，老脚肯辞茧。壶觞纷提携，曲磴屡回转。小憩山之腰，秘境渐披蒇。紫翠盖幢翻，青黄绣裀展。须臾造其颠，四顾目尽眩。太湖小汀滢，风帆时隐见。吴门俯可掇，越峤杳堪辨。摩挲旧题名，班驳半苔藓。日斜下山椒，窅尔迷近远。问途值樵夫，失脚悔已晚。悬厓飐伶俜，绝壑窥淟涊。熹微认前村，山寺吠鸣犬。解衣得槃礴，仰视坐犹喘。韩公镌华岳，正自恐不免。登高弗知厌，持用戒轩冕。
与宜兴邵天锡小饮象鼻岭
作者：王鏊
朝代：明

漠漠轻阴雨复晴，晴时还不废郊行。困依石几岚侵座，醉吸湖波滟入觥。小圃荒畦春事动，落霞孤鹜暮山横。何如罨画溪边路，共坐兰舟荡月明。
与秉之登郡城楼
作者：王鏊
朝代：明

城上高楼偶共过，吴王国里旧山河。一春风雨行游少，千古兴亡感慨多。远近人家烟欲暝，东西树影水微波。沧浪一曲人归去，落日牛羊上浅坡。
与谢宪副德温游阳山箭缺至半山寺而止
作者：王鏊
朝代：明

箭缺搀天知几重，半山聊复憩吾慵。孤臣何处埋幽愤，高阁閒来坐晏舂。深院潺湲鸣剖竹，悬崖矹硉偃长松。回船又过枫桥去，卧听寒山寺里钟。
与道卿鸣阳辈同游法海寺循平岭涉杨家坞还饮偃月冈
作者：王鏊
朝代：明

忽忽春归不可攀，且乘高兴看湖山。回旋翠壑丹厓里，小憩青松白石间。为爱韶华连日醉，历观宦海几人还。风尘楚蜀干戈地，举酒何缘一破颜。
东冈有只愁风雨似今朝之句走笔次韵荅之
作者：王鏊
朝代：明

太湖高处望夫椒，佳节登临不惮遥。折简故人先有约，定知风雨不崇朝。
东冈隐士筑亭于松竹之间名曰款相意以为予予不敢当而有也为易曰来贤八月二十四日初会亭上口占一律
作者：王鏊
朝代：明

竹间新筑小亭低，草色花香醉不迷。安乐窝中人略似，逍遥公后世谁齐。莫因徐孺悬陈榻，时许王猷过剡溪。愿得时和边燧息，赋诗携酒日同跻。
东山图寄同年谢少傅
作者：王鏊
朝代：明

谢公昔隐东山阿，其如海内苍生何。谢公今隐东山上，海内其若苍生望。东山何在云悠悠，乃在会稽东海之东头。朝攀扶桑枝，夕饮严滩流。谢公昔日登临处，今日公来还钓游。林间世事阅来久，自信忠贞能不朽。蜃嘘楼阁倏当空，世上浮名亦何有。嗟予壮岁每从公，公之心事吾能通。嘉谟动得明主顾，劲气直犯奸邪锋。奸邪作奸今亦已，中外望公犹未起。老松眠壑无万牛，大材为用真难耳。平生不识五侯鲭，屈铁为钩非所能。谗烟谤燄久自熄，不烦桓伊仍抚筝。
东湖书院为吴献臣都宪赋
作者：王鏊
朝代：明

东湖烟水空复空，乃在武昌之西、嘉鱼之东。气吞长江捲七泽，闻有至人昔年隐居渔钓于其中。迩来一百四十载，九疑联绵竟谁在。岂知苍梧万里云，山中亦有东湖俨相待。浔江漓江左右流，落霞孤䳱长悠悠。閒来朅登大云岭，霜露郁郁愁松楸。主人自是身许国，到此谁能忘首丘。此亦一东湖，彼亦一东湖，乾坤万里云飞孤。愿君慷慨终许国，致君尧舜始作范蠡扁舟图。
东菑诗
作者：王鏊
朝代：明

君岂东菑人，而事东菑役。带经和雨锄，抱砚临溪涤。非菑安有畬，不耕固无穫。他年看秋成，千钟岂谋食。
中元朝陵值雨已而开霁次倪韩二长官韵
作者：王鏊
朝代：明

世途难料是阴晴，自昔朝陵怯此行。山指白浮惟鸟去，寺逢黄土有僧迎。岂知平陆江湖在，借问舆梁岁月成。北望昌平无十里，看山犹自未分明。木鱼声里报新晴，睡稳僧房未办行。镫底夜深愁欲滴，马头山色喜先迎。三千世界阴霾净，百二神京体势成。凉月纷纷如白日，归途镫火若为明。
中元朝陵值雨已而开霁次倪韩二长官韵·其一
作者：王鏊
朝代：明

世途难料是阴晴，自昔朝陵怯此行。山指白浮惟鸟去，寺逢黄土有僧迎。岂知平陆江湖在，借问舆梁岁月成。北望昌平无十里，看山犹自未分明。
中元朝陵值雨已而开霁次倪韩二长官韵·其二
作者：王鏊
朝代：明

木鱼声里报新晴，睡稳僧房未办行。镫底夜深愁欲滴，马头山色喜先迎。三千世界阴霾净，百二神京体势成。凉月纷纷如白日，归途镫火若为明。
中秋夜超胜楼玩月
作者：王鏊
朝代：明

良宵歌管在高楼，万里青天一鉴流。绛阙珠宫真不夜，冰蟾玉兔揔宜秋。兴来且据胡床坐，醉后还惊大地浮。天柱峰头何似此，恍疑身到月宫游。
丹阳孙思和访余于洞庭诗以送之
作者：王鏊
朝代：明

曾访南徐孟子湾，七峰高处恣跻攀。何当再约孙明复，遍览长江两岸山。玉柱金庭未易寻，饱看七十二瑶岑。太湖多少閒风月，归对金焦尽日吟。
丹阳孙思和访余于洞庭诗以送之·其一
作者：王鏊
朝代：明

曾访南徐孟子湾，七峰高处恣跻攀。何当再约孙明复，遍览长江两岸山。
丹阳孙思和访余于洞庭诗以送之·其二
作者：王鏊
朝代：明

玉柱金庭未易寻，饱看七十二瑶岑。太湖多少閒风月，归对金焦尽日吟。
久旱喜雨
作者：王鏊
朝代：明

五月炎熇炽若焚，西来一夜雨翻盆。欲知远近欢多少，白满陂塘绿满村。
乙亥新正十日过陈湖二绝
作者：王鏊
朝代：明

漠漠湖光隐碛沙，陈湖东畔是君家。春来十日无人见，一树寒梅已著花。年来身世总悠悠，漫作陈湖两日游。东望烟波云万里，逝将吾道付沧洲。
乙亥新正十日过陈湖二绝·其一
作者：王鏊
朝代：明

漠漠湖光隐碛沙，陈湖东畔是君家。春来十日无人见，一树寒梅已著花。
乙亥新正十日过陈湖二绝·其二
作者：王鏊
朝代：明

年来身世总悠悠，漫作陈湖两日游。东望烟波云万里，逝将吾道付沧洲。
九日登象鼻诸岭
作者：王鏊
朝代：明

秋来日日风和雨，犹喜重阳一日晴。携酒登高高兴发，遍摩石壁与题名。
九月二日登高
作者：王鏊
朝代：明

重阳未到便登高，万里天风触锦袍。山色湖光兼雨暝，诗怀酒思入秋豪。丹砂漫贮千年药，白雪先尝九月糕。北雁联翩音信杳，怀人无语首频搔。
九月晦日玉延亭看菊
作者：王鏊
朝代：明

秋尽燕南菊有华，品题犹自待诗家。酒浇屈子醒魂杳，灯晃西施醉影斜。九日风光今已负，百年世事亦无涯。升堂细碎还堪撷，杜老无庸晚见嗟。
予伏林下睹闾阎之疾苦悯征求之繁多伤循吏之难值也每以为叹癸酉六月客有过予谈海虞胡令之政者为赋诗
作者：王鏊
朝代：明

有客谈胡尹，炎歊座上清。吴侬偏感德，汉吏不求名。正自催科拙，无如折狱平。怀哉不可借，送子若为情。
二月十二日雪
作者：王鏊
朝代：明

正德九载春，开岁始十日。青天忽闻雷，远近惊辟易。雷声甫云收，大雪忽盈尺。连阴二月中，节候过惊蛰。春分晴复雨，雨后雪仍积。柳条压将摧，梅萼冻全坼。园林诸草树，勾萌吐仍郁。颇闻春秋书，又览月令说。从来天人际，茫昧固难诘。寄语傅岩翁，谁欤秉调燮。
二月真适园梅花盛开四首
作者：王鏊
朝代：明

万株香雪立东风，背倚斜阳晕酒红。把酒花间花莫笑，风光还属白头翁。花间小坐夕阳迟，香雪千枝与万枝。自入春来无好句，杖藜到此忽成诗。香雪千山煖不消，我行处处踏琼瑶。绝胜破帽骑驴客，风雪寻诗过灞桥。春来何处能奇绝，金谷梁园俱漫说。谁信吾家五亩园，解贮千株万株雪。
二月真适园梅花盛开四首·其一
作者：王鏊
朝代：明

万株香雪立东风，背倚斜阳晕酒红。把酒花间花莫笑，风光还属白头翁。
二月真适园梅花盛开四首·其三
作者：王鏊
朝代：明

香雪千山煖不消，我行处处踏琼瑶。绝胜破帽骑驴客，风雪寻诗过灞桥。
二月真适园梅花盛开四首·其二
作者：王鏊
朝代：明

花间小坐夕阳迟，香雪千枝与万枝。自入春来无好句，杖藜到此忽成诗。
二月真适园梅花盛开四首·其四
作者：王鏊
朝代：明

春来何处能奇绝，金谷梁园俱漫说。谁信吾家五亩园，解贮千株万株雪。
二月雪
作者：王鏊
朝代：明

一冬天气暖如春，雪到春来见却频。令敚东皇增料峭，冻含西岳献嶙峋。郊原润洽晴为雨，窗户虚明夜向晨。三白丰年称上瑞，如何宫柳漫含颦。
云山图二首
作者：王鏊
朝代：明

远山隐隐半欲没，近山巍巍高独出。近山远山出没间，雾敛烟霏两明灭。山南山北殷其雷，天雨欲来还不来。馀辉倒映半岩赤，灵籁中含万壑哀。萦回鸟道梯空去，忽有人家傍山住。悬崖一道玉泉飞，小桥历历行人度。愁心三叠江上山，世无燕许谁能赋。天将雨，山出云，平原草树杳莫分。须臾云吐近山出，远岫婪酣吞欲入。映空明灭疑有无，先后高低殊戢戢。想当画史欲画时，磅礴含章几回立。忽然纸上玄云翻，雨脚旋来风势急。至今蔚荟吹不散，白昼高堂空翠湿。雷声虺虺天冥冥，山前不见行人行。鹧鸪啼断山雨歇，石桥小濑湔湔鸣。丛林屋角参差倚，落红满庭人未起。凭谁说与顾虎头，写置幼舆岩石里。
云山图二首·其一
作者：王鏊
朝代：明

远山隐隐半欲没，近山巍巍高独出。近山远山出没间，雾敛烟霏两明灭。山南山北殷其雷，天雨欲来还不来。馀辉倒映半岩赤，灵籁中含万壑哀。萦回鸟道梯空去，忽有人家傍山住。悬崖一道玉泉飞，小桥历历行人度。愁心三叠江上山，世无燕许谁能赋。
云山图二首·其二
作者：王鏊
朝代：明

天将雨，山出云，平原草树杳莫分。须臾云吐近山出，远岫婪酣吞欲入。映空明灭疑有无，先后高低殊戢戢。想当画史欲画时，磅礴含章几回立。忽然纸上玄云翻，雨脚旋来风势急。至今蔚荟吹不散，白昼高堂空翠湿。雷声虺虺天冥冥，山前不见行人行。鹧鸪啼断山雨歇，石桥小濑湔湔鸣。丛林屋角参差倚，落红满庭人未起。凭谁说与顾虎头，写置幼舆岩石里。
云间曹宪副时中梦予抱病作诗见及有可惜中兴天下计独留忠鲠老东吴之句因酬之
作者：王鏊
朝代：明

五湖三泖梦相通，知是平生气味同。抱病不应如献可，解嘲那复似扬雄。自惭杞国忧天计，谁办咸池捧日功。多谢青山不吾负，朝朝长对白头翁。
五月七日陪祀泰陵二首
作者：王鏊
朝代：明

星楼月殿夜沈沈，烛影炉烟俨若临。北极紫微尊自在，西清黄伞梦难寻。苍梧天远孤臣泪，玉帛星驰万国心。十九年中游幸绝，仰思王度式如金。万方争睹励精辰，便殿从容召对频。凭几似闻宣末命，属车无复望清尘。志存二帝三王上，恨掩青山碧涧漘。天地有形谁画得，空然二纪厕朝绅。
五月七日陪祀泰陵二首·其一
作者：王鏊
朝代：明

星楼月殿夜沈沈，烛影炉烟俨若临。北极紫微尊自在，西清黄伞梦难寻。苍梧天远孤臣泪，玉帛星驰万国心。十九年中游幸绝，仰思王度式如金。
五月七日陪祀泰陵二首·其二
作者：王鏊
朝代：明

万方争睹励精辰，便殿从容召对频。凭几似闻宣末命，属车无复望清尘。志存二帝三王上，恨掩青山碧涧漘。天地有形谁画得，空然二纪厕朝绅。
五月十三日过东冈看新竹时杨梅正熟红绿掩映甚可观也诗因及之
作者：王鏊
朝代：明

新竹娟娟旧竹斑，东西俨立万琅玕。彊鞭迸占青松地，清荫浓添白石坛。羽扇动摇香粉堕，杨梅点缀绛星攒。我来避暑年年事，锦箨无烦为制冠。
五色菊
作者：王鏊
朝代：明

前身那复是江蓠，白白红红忽满枝。恐是韩郎工幻化，赚教陶令醉东篱。年来黄菊也随时，斗出金盘与玉卮。姑射惶惶西子醉，岁寒心在许谁知。
五色菊·其一
作者：王鏊
朝代：明

前身那复是江蓠，白白红红忽满枝。恐是韩郎工幻化，赚教陶令醉东篱。
五色菊·其二
作者：王鏊
朝代：明

年来黄菊也随时，斗出金盘与玉卮。姑射惶惶西子醉，岁寒心在许谁知。
代简速仲山
作者：王鏊
朝代：明

渐觉交游少，常嫌公务忙。印初辞省内，节未向河阳。天遣閒多日，君常醉几场。贫犹能酿酒，病不废诗章。竹卷题堪续，茅斋兴甚长。可能醒过日，况是语同乡。道里东西近，情怀尔汝忘。比来閒可得，别后望徒伤。坐只匏分席，香馀菊佐觞。便来同一醉，郑驿不治装。
伤庭梧
作者：王鏊
朝代：明

庭前两梧桐，肤寸手所掇。岁月曾几何，直上殊挺拔。峨峨双幡幢，云汉相摩戛。谓言召南棠，百岁辞剪伐。独嫌清秋夜，障我中天月。星辰互蔽亏，胸次不得豁。意欲稍去之，惜此方薆郁。飓风忽西来，势倒沧海竭。屋瓦尽飞扬，行道多颠蹶。挺然与风争，倔强蛟龙跋。终然不自持，划若崩山坼。杜陵惜楠树，我意亦恍惚。信哉昌黎言，木高风必折。勿言势崔嵬，蝼蚁中潜穴。似闻崇明沙，滨江马陀窟。万室随江流，老少多漂没。公胡久彷徨，为此良咄咄。翻惜堂搆初，不种松与柏。
余断送迎久矣内翰严维中奉使三湘还过吴治具邀余过虎丘余不能辞也赋诗一笑
作者：王鏊
朝代：明

看遍苍梧山外山，吴中仍爱小孱颜。如何地主翻为客，多少荣途未得閒。张席坐隈新竹粉，题诗劖破古苔斑。夕阳共下山门去，处处停桡未拟还。
侄延学作亭湖上甚壮欲予诗以落之率成二首
作者：王鏊
朝代：明

几醉池亭雪色醪，近闻亭子势尤高。白鸥不避新翻曲，黄鸟时窥旧赐袍。波影半帘云滉瀁，山形四面画周遭。我来壁上题诗句，秃尽山中顾兔毫。风风雨雨过端阳，画扇朱丝邈建章。佳节久拚连日醉，故山空负一春忙。胸中漫贮匡时略，肘后新传却老方。闻道湖州围未解，坐令胥口作瞿塘。
侄延学作亭湖上甚壮欲予诗以落之率成二首·其一
作者：王鏊
朝代：明

几醉池亭雪色醪，近闻亭子势尤高。白鸥不避新翻曲，黄鸟时窥旧赐袍。波影半帘云滉瀁，山形四面画周遭。我来壁上题诗句，秃尽山中顾兔毫。
侄延学作亭湖上甚壮欲予诗以落之率成二首·其二
作者：王鏊
朝代：明

风风雨雨过端阳，画扇朱丝邈建章。佳节久拚连日醉，故山空负一春忙。胸中漫贮匡时略，肘后新传却老方。闻道湖州围未解，坐令胥口作瞿塘。
修书馆秋晚白莲一朵忽开
作者：王鏊
朝代：明

埋盆若个便为池，玉蘤亭亭有一枝。不以格高知者少，幸因开晚谢还迟。庭前晓日自相媚，江上秋风空尔为。我欲举杯同此赏，天高露下月明时。
倪同知加冠服致仕
作者：王鏊
朝代：明

行春露冕未须奇，章服还加去郡时。汉吏不求名赫赫，闽山犹怪去迟迟。十年佐政心如水，七县生灵口似碑。我欲留君犹未得，江边父老亦奚为。
偶成
作者：王鏊
朝代：明

一日日已去，一年年复来。来者如黄河之源滔滔而不竭，去者如长江之水滚滚而不回。人生百年复何有，来者去者摧相仍。麒麟阁上几时画，蓬莱顶上何时登。我闻九州之外有九州，又闻天上五城十二楼。安得挟彼安期羡门钟吕辈，乘风驭气同遨游。下视人世如浮沤。
偶成
作者：王鏊
朝代：明

南国新寒九月时，青绫半臂向晨披。月明桂子香初喷，露重芭蕉叶未知。拄杖随行聊当仆，残编重展恍逢师。清时自昔多遗士，坐背斜阳理鬓丝。
偶成
作者：王鏊
朝代：明

懒云无意复为霖，早向中天结冥阴。去昼尚馀三宿恋，济时真负百年心。孙登不作苏门啸，诸葛聊为梁甫吟。若问先生何处住，湖光渺渺树深深。
偶成
作者：王鏊
朝代：明

生世七十年，回看如一日。中间事万变，或喜或忧戚。得失与升沉，其事固非一。杳然如梦中，无复留彷佛。前者既已尔，后来亦当必。所贵寸心虚，翛然不留物。俯仰天地间，无愧亦无慄。
偶成三首
作者：王鏊
朝代：明

墟落斜阳欲暮时，乌纱醉岸发如丝。山东未报收群盗，为问来鸿知不知。漠漠斜晖转树腰，花前柳下步逍遥。忽思右掖门前侣，隐几无言候早朝。习习东风皱水纹，花前柳下步逡巡。忽思左顺门前侣，屈首无言向内人。
偶成三首
作者：王鏊
朝代：明

饭饱亦何事，绕池看鱼行。凭阑秋雨歇，倚杖暮山横。忽忽吾将老，纷纷物自营。百年天地内，事业竟何成。睡起亦何事，支筇独看山。浮云世事改，白日此心閒。鼎鼎岁华晚，提提倦鸟还。虽居人世内，人世了无关。黄阁三台辅，青山一病翁。伊周曾有志，房杜本无功。阅世人频异，谋生室屡空。行藏那可问，云外送飞鸿。
偶成三首·其一
作者：王鏊
朝代：明

墟落斜阳欲暮时，乌纱醉岸发如丝。山东未报收群盗，为问来鸿知不知。
偶成三首·其一
作者：王鏊
朝代：明

饭饱亦何事，绕池看鱼行。凭阑秋雨歇，倚杖暮山横。忽忽吾将老，纷纷物自营。百年天地内，事业竟何成。
偶成三首·其三
作者：王鏊
朝代：明

习习东风皱水纹，花前柳下步逡巡。忽思左顺门前侣，屈首无言向内人。
偶成三首·其三
作者：王鏊
朝代：明

黄阁三台辅，青山一病翁。伊周曾有志，房杜本无功。阅世人频异，谋生室屡空。行藏那可问，云外送飞鸿。
偶成三首·其二
作者：王鏊
朝代：明

漠漠斜晖转树腰，花前柳下步逍遥。忽思右掖门前侣，隐几无言候早朝。
偶成三首·其二
作者：王鏊
朝代：明

睡起亦何事，支筇独看山。浮云世事改，白日此心閒。鼎鼎岁华晚，提提倦鸟还。虽居人世内，人世了无关。
偶成二首
作者：王鏊
朝代：明

独步园林日几周，閒花脉脉对人愁。翠禽并立鸣深树，粉蝶相随过小楼。扫地园心坐月明，粉墙疏影几枝横。何当携却儿和女，还向桃花树底行。
偶成二首·其一
作者：王鏊
朝代：明

独步园林日几周，閒花脉脉对人愁。翠禽并立鸣深树，粉蝶相随过小楼。
偶成二首·其二
作者：王鏊
朝代：明

扫地园心坐月明，粉墙疏影几枝横。何当携却儿和女，还向桃花树底行。
元耶律丞相墓和匏庵韵
作者：王鏊
朝代：明

西山几度只空还，好事怀贤厚我颜。蒙古有公方用夏，居庸从此不为关。犹闻窣地三髯委，自笑登高两足顽。今日幽燕归圣代，可怜埋骨尚荒山。
入仙献寿图
作者：王鏊
朝代：明

今日何日春昼长，祥云五色如盖幢。玄元俨在云中央，群仙杂遝进寿觞。凤麟为脯琼为浆，弹八琅璈舞霓裳。玄元既醉悦且康，授以长生不老之药方，我公之寿三千霜。
入阁次仲山见寄之韵
作者：王鏊
朝代：明

云窗雾阁隐楼台，梦里依稀似到来。异数极知蒙帝力，凡躯深讶住天台。承明召数晨先入，阊阖归迟晚特开。正是商家调燮地，盐梅独愧傅岩材。
八月十五夜再得孙复次前韵
作者：王鏊
朝代：明

一岁中间孙再见，马家谁数白为眉。冰轮满正中秋夜，光岳完当丙子期。书卷家传吾欲付，麒麟抱送梦堪思。从今好学汾阳颔，尚见箕裘克绍时。
八月十六夜匏庵携酒过宜晚轩
作者：王鏊
朝代：明

新开竹径贮秋多，携酒烦公每见过。月出未高公已去，夜深其奈月明何。月夕花朝送酒频，朱周李赵陆徐陈。十年亦是须臾事，对月今宵只二人。
八月十六夜匏庵携酒过宜晚轩·其一
作者：王鏊
朝代：明

新开竹径贮秋多，携酒烦公每见过。月出未高公已去，夜深其奈月明何。
八月十六夜匏庵携酒过宜晚轩·其二
作者：王鏊
朝代：明

月夕花朝送酒频，朱周李赵陆徐陈。十年亦是须臾事，对月今宵只二人。
八月四日送子延哲北上八日至镇江游甘露寺看狠石泛舟登焦山至绝顶顺风扬帆直抵金山壮哉游乎得诗四首 其一 甘露寺
作者：王鏊
朝代：明

颇忆登临胜，拿舟复此过。嬴劖伤断垄，梁刻认馀波。海雾晴嘘蜃，江风夜吼鼍。孙刘何处问，狠石卧荒坡。
八月四日送子延哲北上八日至镇江游甘露寺看狠石泛舟登焦山至绝顶顺风扬帆直抵金山壮哉游乎得诗四首 其三 金山
作者：王鏊
朝代：明

快得天风便，轻帆破浪花。江山曾有约，人世亦无涯。岸压潜鼍窟，潮侵落雁沙。未须留玉带，且欲访灵槎。
八月四日送子延哲北上八日至镇江游甘露寺看狠石泛舟登焦山至绝顶顺风扬帆直抵金山壮哉游乎得诗四首 其二 焦山
作者：王鏊
朝代：明

还将双鬓白，来看一峰青。江海交流处，乾坤著此亭。山形雄虎势，雨气挟龙腥。尚记烧丹井，难寻瘗鹤铭。
八月四日送子延哲北上八日至镇江游甘露寺看狠石泛舟登焦山至绝顶顺风扬帆直抵金山壮哉游乎得诗四首 其四 鹤林寺
作者：王鏊
朝代：明

鹤林自是前朝寺，落日荒郊有一僧。安得道人殷七七，杜鹃花似旧时能。
八月四日送子延哲北上八日至镇江游甘露寺看狠石泛舟登焦山至绝顶顺风扬帆直抵金山壮哉游乎得诗四首·甘露寺
作者：王鏊
朝代：明

颇忆登临胜，拿舟复此过。嬴劖伤断垄，梁刻认馀波。海雾晴嘘蜃，江风夜吼鼍。孙刘何处问，狠石卧荒坡。还将双鬓白，来看一峰青。江海交流处，乾坤著此亭。山形雄虎势，雨气挟龙腥。尚记烧丹井，难寻瘗鹤铭。快得天风便，轻帆破浪花。江山曾有约，人世亦无涯。岸压潜鼍窟，潮侵落雁沙。未须留玉带，且欲访灵槎。
六十三初度君谦以词为寿和之 其一 一封书
作者：王鏊
朝代：明

悬弧又诞朝。六十三年鹿覆蕉。勋名紫阁高。起何迟，归独早。玉堂近日无宣召。且是山中卧得牢。治如虞圣如尧。洗耳还容由与巢。
六十三初度君谦以词为寿和之 其四 清江引
作者：王鏊
朝代：明

古来富贵谁长保。早是抽身好。裴相午桥庄，疏傅都门道。到如今，尚瞻高节操。
六十三初度君谦以词为寿和之·一封书
作者：王鏊
朝代：明

悬弧又诞朝。六十三年鹿覆蕉。勋名紫阁高。起何迟，归独早。玉堂近日无宣召。且是山中卧得牢。治如虞圣如尧。洗耳还容由与巢。且作山中宰相，依然玉带蟒绣为袍。扁舟范蠡去迢迢。五湖烟景无人要。金庭玉柱，傲彼伊皋。清风明月，卑他管萧。洞天福地谁曾到。镇日逍遥。过去韶华不可招。幸有还丹大药，绝胜盐梅金鼎和调。百年过半总劳劳。奔名逐利何时了。慨彼时豪。东门黄犬，徒增烦恼。古来富贵谁长保。早是抽身好。裴相午桥庄，疏傅都门道。到如今，尚瞻高节操。
六十初度自寿四首 其三 渔家傲
作者：王鏊
朝代：明

宝月天边光未缺。昨宵才过中秋节。大官酒馔年年设。今年别。寿筵开处依林樾。碧水丹山常梦说。如今总在门前列。舞妙词新声激烈。歌一阕。金樽满泛清秋月。
六十初度自寿四首 其二 阮郎归
作者：王鏊
朝代：明

行年六十鬓斓斑。皇恩特放还。高堂设席对青山。秋来正未閒。阴忽霁，暑新寒。笙歌夜未阑。傍人莫笑老嗤顽。人生到此难。
六十初度自寿四首 其四 踏莎行
作者：王鏊
朝代：明

紫阁黄扉，蟒衣玉带。功名至此人人爱。挂冠一日赋归来，閒情又在功名外。明月逍遥，白云自在。别是人间閒世界。起来把酒酹青山，年年与汝常相会。
六十初度自寿四首·浪淘沙
作者：王鏊
朝代：明

今日是生时。满座亲知。都来上寿把金卮。百岁人生今过半，好共开眉。玉带挂花枝。醉墨淋漓。世间名利不关伊。况复功成名遂了，不乐何为。行年六十鬓斓斑。皇恩特放还。高堂设席对青山。秋来正未閒。阴忽霁，暑新寒。笙歌夜未阑。傍人莫笑老嗤顽。人生到此难。宝月天边光未缺。昨宵才过中秋节。大官酒馔年年设。今年别。寿筵开处依林樾。碧水丹山常梦说。如今总在门前列。舞妙词新声激烈。歌一阕。金樽满泛清秋月。紫阁黄扉，蟒衣玉带。功名至此人人爱。挂冠一日赋归来，閒情又在功名外。明月逍遥，白云自在。别是人间閒世界。起来把酒酹青山，年年与汝常相会。
六月十九日避暑偃月冈
作者：王鏊
朝代：明

酷暑人间无处避，短舆侵晓过东冈。方塘曲涧清泉激，翠竹苍松白日凉。苔色便教铺枕席，藤枝聊可挂冠裳。渴心两月今朝写，玉斗无烦劝蔗浆。
六月苦热壬子日得雨喜甚
作者：王鏊
朝代：明

幢幢淅淅又萧萧，两月炎威一夕消。酷似甑山扬火帜，快如银汉泻天瓢。乖龙久郁苍生望，淑气潜回赤土焦。林下老人忘帝力，有年还听路傍谣。
兰竹
作者：王鏊
朝代：明

猗兰漠漠幽人操，修竹娟娟君子心。空谷日斜人不到，可怜荆棘漫同林。
兰竹石
作者：王鏊
朝代：明

卷石兮崟崟，幽兰兮猗猗。新篁兮丛生，同心兮不违。彼三君子兮，逝言相好。岁寒相依兮，永以终老。嗟彼棘薪，亦生其间。尔独何为，尔将曷依。
兴济阻风速沈方伯时畅饮
作者：王鏊
朝代：明

彻夜阴风河欲冻，扁舟牢碇古河滨。南飞坐羡帆归疾，北上惟将梦去频。客路寒暄同是客，人生行止岂由人。蓬窗孤闷凭谁破，赖有江南曲米春。
内阁赏芍药二首
作者：王鏊
朝代：明

药阑正对禁城幽，诏使先春特地修。便觉恩光生叶底，旋添颜色上枝头。仙姿不负持杯赏，胜景还须著句搜。花下几人今日醉，日斜欲去更迟留。张席阶前对凤池，天香还发去年枝。春归禁地偏应早，花到今年分外奇。锦幔不收风力软，玉盘频昃露华滋。扬州胜事何须说，黄阁今成几卷诗。
内阁赏芍药二首·其一
作者：王鏊
朝代：明

药阑正对禁城幽，诏使先春特地修。便觉恩光生叶底，旋添颜色上枝头。仙姿不负持杯赏，胜景还须著句搜。花下几人今日醉，日斜欲去更迟留。
内阁赏芍药二首·其二
作者：王鏊
朝代：明

张席阶前对凤池，天香还发去年枝。春归禁地偏应早，花到今年分外奇。锦幔不收风力软，玉盘频昃露华滋。扬州胜事何须说，黄阁今成几卷诗。
内阁赏芍药四首
作者：王鏊
朝代：明

玉殿东头紫阁阴，仙葩香煖五云深。栽培尚荷宣皇力，开落聊观造化心。香蘤受风红婑堕，柔条上雨绿侵寻。谢公诗好难为和，绕砌空阶尽日吟。养花天气半晴阴，紫艳看看逐日深。南国浪夸金作步，广平曾是铁为心。芙蓉江上色堪并，桂子月中香莫寻。回首扬州那可到，凭阑休作越人吟。东皇倩汝送将归，小雨花间密复稀。色映凤池分晓润，香薰芸阁撷春菲。金盘露滴九重迥，玉盌风欹一尺围。不似江南三月见，萧萧篱落野人扉。紫泥封后未言归，半下朱帘昼漏稀。郑国由来歌芍药，卫人何用采葑菲。开齐似剪霞添色，盛极惟愁月减围。闻说花时多胜集，阁门向晚尚留扉。
内阁赏芍药四首·其一
作者：王鏊
朝代：明

玉殿东头紫阁阴，仙葩香煖五云深。栽培尚荷宣皇力，开落聊观造化心。香蘤受风红婑堕，柔条上雨绿侵寻。谢公诗好难为和，绕砌空阶尽日吟。
内阁赏芍药四首·其三
作者：王鏊
朝代：明

东皇倩汝送将归，小雨花间密复稀。色映凤池分晓润，香薰芸阁撷春菲。金盘露滴九重迥，玉盌风欹一尺围。不似江南三月见，萧萧篱落野人扉。
内阁赏芍药四首·其三
作者：王鏊
朝代：明
体裁：七言律诗

东皇倩汝送将归，小雨花间密复稀。色映凤池分晓润，香薰芸阁撷春菲。金盘露滴九重迥，玉碗风欹一尺围。不似江南三月见，萧萧篱落野人扉。
内阁赏芍药四首·其二
作者：王鏊
朝代：明

养花天气半晴阴，紫艳看看逐日深。南国浪夸金作步，广平曾是铁为心。芙蓉江上色堪并，桂子月中香莫寻。回首扬州那可到，凭阑休作越人吟。
内阁赏芍药四首·其四
作者：王鏊
朝代：明

紫泥封后未言归，半下朱帘昼漏稀。郑国由来歌芍药，卫人何用采葑菲。开齐似剪霞添色，盛极惟愁月减围。闻说花时多胜集，阁门向晚尚留扉。
再次
作者：王鏊
朝代：明

世从有巢来，其变日以下。高栋夸连云，琐琐何为者。西戎闻有之，中古已甚寡。既横木为门，复以板代瓦。还愁雨如麻，最喜日色赭。主人久登瀛，门外施行马。不烦十家产，恰受两人坐。制岂仿僧寮，材乃取市舸。椎结碍弥明，小冠宜子夏。名岂虚铁垆，价已踰玉斝。每于公暇来，便觉素心写。问谁来最多，恐莫如予也。
再次曹定庵宪副见寄之韵
作者：王鏊
朝代：明

九十未及八十馀，惓惓忧国心如初。临池草圣水通墨，隐几心斋室自虚。海内浪传平子赋，济南谁授伏生书。烦公重有东山望，懒性今从水竹居。
再游南湖
作者：王鏊
朝代：明

漾舟出深港，舟人问安之。我行无定在，信彼天风吹。东西与北南，远近齐所宜。连朝风雨颠，晴明喜今兹。鸣笳发湖口，兰桡荡轻漪。红鳞泼剌惊，鸥鹭相与飞。扣舷激吴歌，续彼沧浪词。风云忽变色，前山雨将来。劝君趣回棹，无为逮崦嵫。
再游林屋洞
作者：王鏊
朝代：明

蓬山有路那能到，林屋无扃可数来。宝笈石函难复见，金庭玉柱为谁开。秪愁黯黮浑无地，又恐砰鍧忽有雷。不是隔凡凡自隔，重门欲叩更徘徊。
再至天王寺有感
作者：王鏊
朝代：明

深锁禅扉暂一开，竹间那复旧池台。岁寒只有庭前柏，五十年前见我来。旧日沙弥今老禅，白头我亦异当年。见恒河性依然在，莫为浮生一惘然。
再至天王寺有感·其一
作者：王鏊
朝代：明

深锁禅扉暂一开，竹间那复旧池台。岁寒只有庭前柏，五十年前见我来。
再至天王寺有感·其二
作者：王鏊
朝代：明

旧日沙弥今老禅，白头我亦异当年。见恒河性依然在，莫为浮生一惘然。
冢宰三原王公寿词
作者：王鏊
朝代：明

勋名金匮得全收，刚度人间八十秋。洛社温公甘独乐，江湖范老足先忧。何年更为苍生起，此日聊从黄石游。杜衍去来多内降，六箴谁与献宸旒。
凤雏行赠毛锡朋
作者：王鏊
朝代：明

凤兮凤兮，何睹之艰。一出于虞廷，再鸣于岐山。迩来三四千年间，寂寥兮不闻不见，徒闻凡鸟声间间。梧桐兮萋萋，竹实兮离离。迟尔之来兮，览德辉而下之。一鸣兮使我朝廷清，法度贞，三台明润无搀枪。再鸣兮使我四海平，礼俗成，百蛮朝贡无甲兵。鸟中之凤人中豪，河东之薛隆中庞。谢家池上名俱高，毛翁之鸣当云霄。有雏丹穴文九苞，龙文燕颔谁可曹。毛生毛生真凤毛，一鸣兮再鸣兮，吾将侧耳听尔于明盛之朝。
匏庵作板屋诗以落之
作者：王鏊
朝代：明

竹楼颇高寒，茆亭复卑下。卑高两适宜，无如板屋者。制朴体势牢，费省工力寡。虽然立四柱，乃不施片瓦。无阶安碝磩，有壁谢垩赭。方可横二弓，低莫旋疋马。石几浅作台，蒲团小为坐。有如卧车厢，又似泛船舸。深温最宜冬，爽垲仍便夏。可以舒简编，可以陈盏斝。谁能善丹青，为予备模写。写示五侯家，相校何如也。
匏庵和乐天五十八归来因同赋
作者：王鏊
朝代：明

五十八归来，于我似差速。其如迂懒性，世事昧五六。多病况早衰，须鬓失旧绿。辞家今几年，但看庭前木。寸根手自移，今已如立竹。从公归去来，家住湖山足。
匏庵因菜根之句复次前韵和之
作者：王鏊
朝代：明

龋齿生憎玉蔗浆，短齑真称腐儒肠。若论滋味风皆下，便说酸寒理亦当。千里远陪吴下豉，多年何用禹馀粮。康侯去后谁为赏，耕织还须问当行。
匏庵惠鹤
作者：王鏊
朝代：明

鸳鸯困雕笼，鹦鹉桎金索。人情虽甚怜，物性终不乐。不如鹤性閒，近人殊不愕。雪中立伶俜，风前步略却。或俛啄苍苔，或侧睨冥漠。翛然物外情，自得彼此各。所以亦乐园，一名为一鹤。归来睇小园，欠此殊寂寞。清晨坐茅斋，苏帖宛如昨。人从玉延亭，致此小岝㟧。应怜我家园，草树颇荒落。青泥黄叶间，此物殊可著。风清月夜时，相应如唯诺。鹤貌自孤高，公意尤不薄。便当扫园亭，小池为汝凿。鹤鹤来我前，今日与汝约。汝本九皋禽，非人可笼络。既为诗家玩，又受主翁托。有木从汝栖，有泉从汝瀹。虽无乘轩贵，止此亦不恶。切勿隘吾园，不足恣飞跃。一朝凌天风，万里向寥廓。
匏庵约山行以秉之弟初至不赴
作者：王鏊
朝代：明

西山尝向梦中登，骑马相从却未能。春日山行应更好，新诗莫惜借人誊。
匏庵臂疾予问之偶迟有诗见贻次其韵
作者：王鏊
朝代：明

偶因请告得閒身，子墨依然日见亲。汤媪曾闻能作祟，竹奴何事亦欺人。堂前客至惟长揖，池上诗成一欠伸。自笑东邻来问疾，如何翻后陆徐陈。
匏谓木奴与鸭脚子同至不宜见遗仍次前韵
作者：王鏊
朝代：明

霜林结子碧攒攒，苞贡何劳也入官。只眼向人休作白，寸心为主亦应丹。江南鸭脚少登槃，价贵殊方为到难。终与木奴风味别，点茶聊称腐儒酸。
匏谓木奴与鸭脚子同至不宜见遗仍次前韵·其一
作者：王鏊
朝代：明

霜林结子碧攒攒，苞贡何劳也入官。只眼向人休作白，寸心为主亦应丹。
匏谓木奴与鸭脚子同至不宜见遗仍次前韵·其二
作者：王鏊
朝代：明

江南鸭脚少登槃，价贵殊方为到难。终与木奴风味别，点茶聊称腐儒酸。
十一月廿七日被诏有事景陵归途作
作者：王鏊
朝代：明

严程西指日边霞，平野苍茫集晚鸦。湖色破寒犹惨澹，山容得雪若矜誇。谁当游衍还承诏，可惜风光不近家。坐啜玉泉怀六一，漫将名器许浮槎。
十三绝句
作者：王鏊
朝代：明

白草茫茫走乱沙，边风猎猎动胡笳。燕山台殿虽然好，宣府元来是我家。少年天子重边功，乌帽戎衣手角弓。行遍渔阳并上谷，并无虏骑到云中。安化跳梁即日平，中原群盗敢纵横。鸿都造乱谁堪使，除是君王自领兵。彭蠡风帆一箭收，九江安庆是安流。说与藩王徐送款，亲臣无数要封侯。天子临江渡六军，长江无浪天无云。笑杀当年魏文帝，武夫空复有千群。缚得名王气转雄，凯歌声里拥元戎。发踪不用萧丞相，合与官家第一功。燕云漠漠锁重楼，八骏驱驰正未休。莫道十旬犹不返，金陵原是帝王州。二水三山入豫游，八方无事更何忧。秦淮流水悠悠在，好与官家造酒楼。相国移家江水湄，金山望幸已多时。太平金镜无由进，愿得回銮一顾之。三顾频繁亦未閒，金陵东下是金山。分明铁瓮头边路，载得贤人与共还。赵普元为社稷臣，君臣鱼水更何人。难虚雪夜相逢意，海错犹堪佐酒巡。北固山前驻翠华，殷勤来访相臣家。太湖怪石惭多倖，也得相随载后车。赓歌千载盛明良，宸翰如今更炜煌。漫衍鱼龙看未了，梨园新部出《西厢》。
十三绝句·其一
作者：王鏊
朝代：明

白草茫茫走乱沙，边风猎猎动胡笳。燕山台殿虽然好，宣府元来是我家。
十三绝句·其七
作者：王鏊
朝代：明

燕云漠漠锁重楼，八骏驱驰正未休。莫道十旬犹不返，金陵原是帝王州。
十三绝句·其三
作者：王鏊
朝代：明

安化跳梁即日平，中原群盗敢纵横。鸿都造乱谁堪使，除是君王自领兵。
十三绝句·其九
作者：王鏊
朝代：明

相国移家江水湄，金山望幸已多时。太平金镜无由进，愿得回銮一顾之。
十三绝句·其二
作者：王鏊
朝代：明

少年天子重边功，乌帽戎衣手角弓。行遍渔阳并上谷，并无虏骑到云中。
十三绝句·其五
作者：王鏊
朝代：明

天子临江渡六军，长江无浪天无云。笑杀当年魏文帝，武夫空复有千群。
十三绝句·其八
作者：王鏊
朝代：明

二水三山入豫游，八方无事更何忧。秦淮流水悠悠在，好与官家造酒楼。
十三绝句·其六
作者：王鏊
朝代：明

缚得名王气转雄，凯歌声里拥元戎。发踪不用萧丞相，合与官家第一功。
十三绝句·其十
作者：王鏊
朝代：明

三顾频繁亦未閒，金陵东下是金山。分明铁瓮头边路，载得贤人与共还。
十三绝句·其十一
作者：王鏊
朝代：明

赵普元为社稷臣，君臣鱼水更何人。难虚雪夜相逢意，海错犹堪佐酒巡。
十三绝句·其十三
作者：王鏊
朝代：明

赓歌千载盛明良，宸翰如今更炜煌。漫衍鱼龙看未了，梨园新部出《西厢》。
十三绝句·其十二
作者：王鏊
朝代：明

北固山前驻翠华，殷勤来访相臣家。太湖怪石惭多倖，也得相随载后车。
十三绝句·其四
作者：王鏊
朝代：明

彭蠡风帆一箭收，九江安庆是安流。说与藩王徐送款，亲臣无数要封侯。
十四日庆成宴上作
作者：王鏊
朝代：明

列席分依黼座前，坐中几度听传宣。花枝半妥杯巡洽，雉羽低回舞队旋。总为台司当近地，每疑广乐奏钧天。好风晴日新正后，盛事谁书己巳年。
半舫斋种竹
作者：王鏊
朝代：明

谁分碧玉两三枝，爱护先教槿作篱。我欲醉移须有日，客从径造却无时。未分嶰谷阴阳管，先和淇园瑟僩诗。多少世间凡草木，岁寒时节始应知。
卢侍御师邵来谒予于山中时酷暑与约为山寺之游未明舟乃潜发有诗来次其韵
作者：王鏊
朝代：明

炎蒸一室困尘编，坐忆山房滴暗泉。古寺晨游聊复尔，清溪夜发岂其然。一天凉雨怀逋客，半壁残灯对老禅。清旦坐谣还至夕，空馀陇月向人圆。
卢师召侍御新建范文穆祠于石湖傍有诗次其韵
作者：王鏊
朝代：明

万木阴森荫画梁，淳熙奎画尚流光。一丘占尽吴山胜，二水分萦越垒长。枯坐老禅依竹影，时来估客荐蘋香。雪坡天境依稀在，莫把名园比洛阳。
卧病
作者：王鏊
朝代：明

一镫孤馆夜寥寥，八月文园病未消。动觉此身成附赘，静观物理自逍遥。长缨顿骥悲千里，尺渎旋鳞困一朝。之子不来秋欲晚，空庭风叶雨潇潇。
即事
作者：王鏊
朝代：明

忽而晴，忽而雨，细雨霏霏洗残暑。天意阴晴两不期，人事炎凉遽如许。遽如许，黄叶秋林蝉独语。
双湖诗为佥宪谢廷柱作
作者：王鏊
朝代：明

嵯峨灵峰岭，苍茫寓国山。两湖分映东西间。两湖相去无十里，龟龙天池相对起。朝游长林暮小沚，荡舟欲行行且止。君非渭川叟，公侯封已晚。又非鸱夷子，烟波去不返。要知钓徒非钓徒，敕赐散仙在江湖。
古愚
作者：王鏊
朝代：明

我自古愚人，还作古愚诗。古贤不可作，古愚亦难而。举世皆尚同，子独不知时。举世誇疾走，子行独迟迟。信口所欲言，信意所欲之。衣不识寒燠，路不识险夷。喧然众知人，指我为顽痴。子知邈难及，我愚恒若兹。
史馆岁暮述怀次匏韵
作者：王鏊
朝代：明

东观才华说孟坚，相随无补漫穷年。谨严敢意春秋笔，诠次惟将岁月编。文案尘高伤病劣，大官日给愧肥鲜。太平有象须君写，莫把三长让子玄。
叶文庄公夫人寿词
作者：王鏊
朝代：明

文庄老去吾犹及，梦想依稀记尚真。挟策未能为弟子，升堂还得拜夫人。中吴文献家声远，少宰丹青貌像亲。一曲南飞凭去鹤，西风江上采蘩蘋。
吊文山遗墨
作者：王鏊
朝代：明

柴市悲风昼作阴，遗言一字抵千金。青泥不化苌弘血，白日还昭豫让心。千古乾坤留突兀，六丁雷电下搜寻。贻书好为参元贺，免使英雄泪满襟。
同年汤侍御用之自寿春来访予于吴中流连久之时同年在者惟仲山世熙两中丞因邀为石湖之游日云莫矣直至上方而还因赋诗为别二首
作者：王鏊
朝代：明

迟日溪山好放舟，同人同作石湖游。曲江云侣嗟谁在，宦海风帆喜并收。驾命淮南真继吕，堂开颍上独惭修。莫言筋力非强健，昏黑还须到上头。勾曲归来访故乡，姑苏台上看斜阳。影同月下三人饮，目断云中一鸟翔。往事悠悠馀雪鬓，交情款款只霞觞。岁寒尚有篱边菊，欲伴韩公晚节香。
同年汤侍御用之自寿春来访予于吴中流连久之时同年在者惟仲山世熙两中丞因邀为石湖之游日云莫矣直至上方而还因赋诗为别二首·其一
作者：王鏊
朝代：明

迟日溪山好放舟，同人同作石湖游。曲江云侣嗟谁在，宦海风帆喜并收。驾命淮南真继吕，堂开颍上独惭修。莫言筋力非强健，昏黑还须到上头。
同年汤侍御用之自寿春来访予于吴中流连久之时同年在者惟仲山世熙两中丞因邀为石湖之游日云莫矣直至上方而还因赋诗为别二首·其二
作者：王鏊
朝代：明

勾曲归来访故乡，姑苏台上看斜阳。影同月下三人饮，目断云中一鸟翔。往事悠悠馀雪鬓，交情款款只霞觞。岁寒尚有篱边菊，欲伴韩公晚节香。
听人弹琴
作者：王鏊
朝代：明

薰风长日庭院深，有人危坐弦鸣琴。悽其始作履霜操，划然忽造崩山音。大弦春温小廉折，大小廉温无间歇。月斜窗户鸿飞高，秋入园林蝉语咽。抚弦按指忽变之，袅袅馀音如欲绝。欲绝不绝还丁丁，幽谷幽禽饥啄雪。黄昏风雨势振天，天青雨歇山娟娟。衣冠相对坐终日，日与文王孔子相周旋。烦君试作南薰调，去和虞韶向廊庙。
吴文定公挽词
作者：王鏊
朝代：明

四海文章伯，三朝侍从臣。世方迟至理，天遽夺斯人。冲漠高难问，烦冤臆少伸。道从元末敝，文向国初纯。东里渊源近，天全授受真。正音惊鸑鷟，恢网漏麒麟。累踬名逾起，先登气益振。声华当翰苑，德义重儒绅。格律唯冲澹，言词自雅驯。时流皆自邶，古制或先秦。书法颜公逼，诗篇杜老邻。纶音腾涣汗，碑板照嶙峋。讲向东朝切，规从后殿谆。从容天仄听，仁义日前陈。内外同瞻岳，贤愚但饮醇。汪洋从挠浊，坚白谢缁磷。自不惊荣辱，何缘睹喜嗔。吴山从此重，燕谷镇常春。在古无苏子，于今有伯淳。閒情多落寞，要路每逡巡。见说年频引，俄嗟岁在辰。九重恩绝等，八座望殊伦。尚未酬公议，宁须秉国均。公身今可赎，我分昔尤亲。先后官曹接，卑高契谊匀。上陵行并马，待漏坐联茵。倡和辞盈帙，招邀醉洽旬。看花常入夜，玩月或侵晨。送我清风埭，期公震泽滨。疏闻心独苦，书至泽犹新。岂谓终天别，空含两地辛。玉亭盟已散，板屋迹俱尘。盛德难为绘，高风不可泯。儒林谁作传，谁刻垄头珉。
吴禹畴副使使便还吴江觐省
作者：王鏊
朝代：明

重明瞻丽正，弘治建初元。圣作群方睹，星流使节奔。费蒙颁道里，便喜过家门。书日方三接，寒暄岂一言。趋庭尝独立，加饭为平反。王事真无暇，亲恩亦未谖。银鱼羞笠泽，彩鹢动湘沅。石建裙方涤，王延被未温。法冠惊豸立，官诰讶鸾鶱。乡里恩光满，人生乐事繁。莼香莫留恋，厩吏候行轩。
和东冈憎蝇
作者：王鏊
朝代：明

炎宵扰扰困蚊䖟，稍喜新凉奈尔蝇。每向杯槃伤没溺，故于眉睫恼瞢腾。居然能变白为黑，忽地翻令爱作憎。劝尔营营休自得，西风昨夜报严凝。
和九逵见招山行
作者：王鏊
朝代：明

閒居无送亦无迎，唯是看山尚有情。那更亚夫怀怏怏，却怜定远策平平。登高眺远眸方豁，度堑穿林脚尚轻。消夏湾前两明月，我船终日画中行。
和刘司马失子二首
作者：王鏊
朝代：明

公退朝房独掩门，寒灯无燄月昏昏。手书虽在难重读，家事从前得细论。客枕有怀眠少著，老人无泪恨常吞。漆园傲吏能齐物，妙语闻之洛诵孙。死生难得似东门，泪眼逢春转觉昏。顿悟要从迷处得，浮生须著梦中论。雪迎炽炭愁方却，月近顽云势易吞。嬴博有封那复记，庭前苦竹已生孙。
和刘司马失子二首·其一
作者：王鏊
朝代：明

公退朝房独掩门，寒灯无燄月昏昏。手书虽在难重读，家事从前得细论。客枕有怀眠少著，老人无泪恨常吞。漆园傲吏能齐物，妙语闻之洛诵孙。
和刘司马失子二首·其二
作者：王鏊
朝代：明

死生难得似东门，泪眼逢春转觉昏。顿悟要从迷处得，浮生须著梦中论。雪迎炽炭愁方却，月近顽云势易吞。嬴博有封那复记，庭前苦竹已生孙。
和周少宰伯常得孙
作者：王鏊
朝代：明

贺缄云锦织天孙，庆与徐卿异日论。眼底诗书先付托，膝前啼笑赖温存。名驹汗血元无价，丽水生金信有源。四世五公看盛事，于家何必更为门。
和杨侍读介夫得子
作者：王鏊
朝代：明

生男自好况怜才，杏子生仁菜有台。阿大喜多犹未老，之无识遍尚云孩。科名十二看重拾，家帙三千取次开。说与眉山诸草木，苏家秀气数应回。
和林见素次苏子卿见寄之韵四首
作者：王鏊
朝代：明

向晚心不怡，中庭立徘徊。群雅竞鸣噪，孤鸿独无依。无依亦何恨，禀气与时乖。物情逐时好，志士多苦怀。咄哉贾太傅，厝薪胡独悲。黄竹有遗歌，至今令人哀。笼鸟望云端，自伤翅翎摧。海滨有大老，何时当来归。知音苟不存，五弦徒自挥。怅望武夷云，我身安得飞。夜光忽暗投，按剑知无因。倾盖苟如旧，异世为同人。昔君向远谪，可赎人百身。纷纷燕蝠辈，相争错晨昏。对面不相见，肥瘠越与秦。所愿崇明德，皓首期日新。物理有相感，波间跃蕤宾。嗟嗟皇甫规，岂是中州人。谁云闽吴远，眄睐心所亲。驱车远行迈，中道忽自疑。章甫资之越，无乃非所宜。凉飔撼庭柯，絺绤已凄其。归来洞庭野，茹糗勿复辞。椒兰亦已变，稂莠能无滋。四时纷代谢，彼此各一时。独卧茅檐下，无为浪多思。昔我游艺苑，吸露漱奇芳。及今志乃吞，敢望作者堂。一编谁所授，来自闽之乡。读之增壮气，字挟风与霜。忽然造冲澹，苏李同翱翔。借问何能尔，上池饮奇方。凫鹤各有分，谁复计短长。蒹葭望伊人，宛见水中央。秘之在箧笥，时时吐晶光。
和林见素次苏子卿见寄之韵四首·其一
作者：王鏊
朝代：明

向晚心不怡，中庭立徘徊。群雅竞鸣噪，孤鸿独无依。无依亦何恨，禀气与时乖。物情逐时好，志士多苦怀。咄哉贾太傅，厝薪胡独悲。黄竹有遗歌，至今令人哀。笼鸟望云端，自伤翅翎摧。海滨有大老，何时当来归。知音苟不存，五弦徒自挥。怅望武夷云，我身安得飞。
和林见素次苏子卿见寄之韵四首·其三
作者：王鏊
朝代：明

驱车远行迈，中道忽自疑。章甫资之越，无乃非所宜。凉飔撼庭柯，絺绤已凄其。归来洞庭野，茹糗勿复辞。椒兰亦已变，稂莠能无滋。四时纷代谢，彼此各一时。独卧茅檐下，无为浪多思。
和林见素次苏子卿见寄之韵四首·其二
作者：王鏊
朝代：明

夜光忽暗投，按剑知无因。倾盖苟如旧，异世为同人。昔君向远谪，可赎人百身。纷纷燕蝠辈，相争错晨昏。对面不相见，肥瘠越与秦。所愿崇明德，皓首期日新。物理有相感，波间跃蕤宾。嗟嗟皇甫规，岂是中州人。谁云闽吴远，眄睐心所亲。
和林见素次苏子卿见寄之韵四首·其四
作者：王鏊
朝代：明

昔我游艺苑，吸露漱奇芳。及今志乃吞，敢望作者堂。一编谁所授，来自闽之乡。读之增壮气，字挟风与霜。忽然造冲澹，苏李同翱翔。借问何能尔，上池饮奇方。凫鹤各有分，谁复计短长。蒹葭望伊人，宛见水中央。秘之在箧笥，时时吐晶光。
和林都宪见素侍用见寄之韵三首
作者：王鏊
朝代：明

止足平生不愿馀，肯将道义负心初。诗传元白邮应困，门引邹枚席尚虚。甲第又承三世学，皂囊曾草万言书。交游海内知多少，尺牍何人问隐居。俯仰乾坤思有馀，民风渐降已非初。东都气节真堪重，西晋风流好是虚。慷慨有怀公揽辔，残生无用我耽书。七闽风月谁收管，多在云庄一亩居。夔蚿谁欠复谁馀，门掩青山过雨初。独树春归花意闹，九天云尽月轮虚。怀人不见颐空拄，得句无言手自书。寂寂荒村断来屦，洞天真作野人居。
和林都宪见素侍用见寄之韵三首·其一
作者：王鏊
朝代：明

止足平生不愿馀，肯将道义负心初。诗传元白邮应困，门引邹枚席尚虚。甲第又承三世学，皂囊曾草万言书。交游海内知多少，尺牍何人问隐居。
和林都宪见素侍用见寄之韵三首·其三
作者：王鏊
朝代：明

夔蚿谁欠复谁馀，门掩青山过雨初。独树春归花意闹，九天云尽月轮虚。怀人不见颐空拄，得句无言手自书。寂寂荒村断来屦，洞天真作野人居。